Москвада AIBA Конгресси бошланди, Ғофур Раҳимов ҳисобот берди / Olamsport.com\n02 ноя 14:49\nМосквада AIBA Конгресси бошланди, Ғофур Раҳимов ҳисобот берди\nТеглар : МоскваAIBAБоксҒофур Раҳимов\nХабар бериб ўтганимиздек. 2-3 ноябрь кунлари Россия Федерацияси пойтахти Москва шаҳрида Халқаро ҳаваскор бокс ассоциацияси (AIBA) нинг навбатдаги Конгресси ўз ишини бошлади.\nКонгресснинг биринчи кунида ташкилотнинг бугунги кундаги вақтинчалик президенти вазифасини бажараётган ҳамюртимиз Ғофур Раҳимов сўзга чиқди ва амалга оширилган ишлар бўйича ҳисобот берди.\nҒофур Раҳимов ўз чиқишида турли масалалар ҳақида гапирди. Жумладан, ташкилотга раҳбар сифатида етиб келганида AIBA қарзлари 40 миллион доллардан ортиқ эди. У қисқа вақт ичида ушбу қарзлардан қутулганлигини, бугунги кунга келиб эса AIBA тўғри йўлга тушиб олгани ҳақида гапирди.\nШунингдек, Раҳимов аёллар боксини ривожлантириш ҳақида ҳам гапириб ўтди. Қолаверса, бугунги кунда хавф солиб турган энг катта муаммо - боксни Олимпия ўйинлари дастуридан чиқиб кетишига йўл қўймаслигини ҳам маълум қилди. Бокс дастлабки Олимпия ўйинларидан буён давом этиб келаётгани, бундан кейин ҳам Олимпия оиласида қолишини таъкидлаб ўтди.\nКонгресс ўз ишини давом эттирмоқда. Президентлик сайловлари эртага ўтказилади.\nКамолиддин Алимов, Москва.\nСуратлар муаллифи: Маъруфжон Асқаров.\nЖошуани Муҳаммад Али билан таққослашди 0\nВакилларимиз рақс спорти бўйича халқаро турнирда иштирок этади 0\nЯна бир боксчимиз профессионал рингда дебют қилади, унинг жанг санаси ҳам маълум 0\n02 ноя 22:01:12\nIshqilib hammasi yaxshilikka bolsin


Афсонавий гимнастикачимиз Оксана Чусовитина Халқаро Олимпия қўмитасининг (ХОҚ) атлетлар комиссияси таркибига номзодлик қилмоқда. Бу ҳақида спортчимизнинг ўзи маълум қилди.\n“Азизларим, Сизлар билан ажойиб янгиликни баҳам кўрмоқчиман. Бугун мен ХОҚдан ташкилотнинг атлетлар комиссияси аъзолигига номзодлардан бири эканим ҳақида мактуб олдим. Ўзбекистон Миллий олимпия қўмитаси ва ХОҚ номзодимни танлашгани учун уларга миннатдорчилик билдираман”, – деди Оксана Чусовитина.\nХОҚ президенти Томас Бах ушбу ўринга 30 нафар номзод кўриб чиқилаётгани ва Токио Олимпиадаси якунида уларнинг 4 нафари комиссиянинг тўлақонли аъзолигига қабул қилиниши ҳақида маълум қилган.\nТаъкидлаш жоиз, бу ўзбек спорти учун улкан ютуқдир. Шу пайтгача ўзбекистонлик ҳеч бир матахассис мазкур комиссияга аъзо бўлмаган. Ўзбекистон Миллий олимпия қўмитаси Оксана Чусовитинанинг ХОҚ атлетлар комиссияси таркибига кириши йўлида улкан муваффақият тилаб қолади.


05:36, 19.03.2020 // 68613\nДунёда глобал инқироз бошлангани маълум қилинди\nGoldman Sachs ва Morgan Stanley инвестиция банклари глобал инқироз бошланганини эълон қилди, деб ёзмоқда Bloomberg. Таҳлилчиларга кўра, ҳозир гап инқирознинг чуқурлиги ва мумкин бўлган давомийлиги ҳақида кетмоқда.\nMorgan Stanley иқтисодчисининг қайд этишича, у инқирозни 2020 йилда глобал иқтисодиёт учун асосий сценарий деб билади. Йил якунларига кўра, жаҳон иқтисодиётининг ўсиши 0,9 фоиздан ошмайди. Goldman Sachs вакилининг сўзларига кўра, глобал ялпи ички маҳсулот ўсиши 1,25 фоизга етади.\nМавзуга доир: Goldman Sachs Евроиттифоқ банкларининг коронавирус сабаб 30 млрд евро йўқотишини тахмин қилди\nS&P рейтинг агентлиги 1-1,5 фоиз даражадаги ўсишни тахмин қилмоқда. Агентлик томонидан ўтказилган сўровда иштирок этган барча экспертлар инқироз 2008 йилдаги вазиятдагидек жиддий бўлмаслигини таъкидлаган. 2008 йилда глобал инқироз жаҳон ЯИМнинг 0,8 фоизга пасайишига олиб келган.\nНашрнинг қайд этишича, таҳлилчиларнинг салбий прогнозлари кўплиги турли мамлакатлардаги молия органларини ишлаб чиқарувчилар ва кичик бизнесни қўллаб-қувватлаш чораларини кўришга ундайди.\nМавзуга доир: Ўзбекистонда коронавирус сабабли зарар кўриши мумкин бўлган соҳаларда солиқ таътиллари берилиши режалаштирилмоқда\nҲозирча кўпчилик ҳукуматлар ва марказий банклар ўсиб бораётган инқирозга муносабат билдирмаяпти. Базавий ставкасини деярли нолга туширган АҚШ Федерал захира тизими фавқулодда чораларни кўраётган кам сонли ташкилотлардан бирига айланди.\nЭслатиб ўтамиз, Ўзбекистон Марказий банки тижорат банкларига кредит олган тадбиркорларга коронавирус сабаб имтиёз даври беришни тавсия қилди. Шунингдек, март ойининг бошида Марказий банк қайта молиялаштириш ставкасини кўриб чиқиб, базавий ставкани ўзгаришсиз қолдирган ҳолда 16 фоиз деб белгилади.\nМавзуга доир: Коронавируснинг иқтисодиётга таъсирини қандай кўрсаткичлар билан баҳолаган маъқул?


Винер-Усмонова Халқаро Олимпия қўмитасининг кумуш ордени билан тақдирланди\n19:13 / 19.07.2015\nБутунроссия бадиий гимнастика федерацияси президенти, Россияда хизмат кўрсатган спорт мураббийи Ирина Винер-Усманова Халқаро Олимпия қўмитаси президенти Томас Бах томонидан жаҳон спорт ҳаракатига қўшган улкан хизматлари ва Олимпия ўйинлари идеалларига садоқати учун ХОҚнинг кумуш медали билан тақдирланди.\nВинер-Усмоновани тақдирлаш маросими Россия Олимпия қўмитасида қўмита президенти Александр Жуков, фахрий президенти Виталий Смирнов ва бошқа мутассади шахслар иштирокида бўлиб ўтди.\nИрина Винер-Усманова бу мукофотни бутун жаҳон бадиий гимнастикасига берилган мукофот деб билишини айтди.\n“Менинг тимсолимда бутун жаҳон бадиий гимнастикаси тақдирланди, деб ҳисоблайман. Биз нафақат Россия бадиий гимнастикасини кўтаришга ҳаракат қиламиз. Бизга рақиблар, рақобатчилар керак. Ғалаба қилиш учун олдинга ҳаракат қилиш керак. Шунинг учун бизда, Россияда кўплаб давлатлар вакиллари машқ қилишади”, деб айтди Винер-Усмонова.\nВинер-Усмонова бадиий гимнастика Олимпия ўйинлари дастурида қолишига умид билдиришини айтиб ўтди.


12:58 21.10.2017 Ҳавола олиш\nАҚШ 550 миллион долларга даъво қилмоқда, Голландия қанча маблағ олмоқчи эканлиги ҳозирча маълум эмас\nТОШКЕНТ, 21 окт – Sputnik. АҚШ ва Нидерландия Гулнора Каримованинг Швейцария банкида музлатиб қўйилган 800 миллион франки (784 миллион доллар) нинг катта қисмини олиши мумкин, деб ёзади Le Temps газетаси.\nНашрнинг маълум қилишича, ушбу ҳафтада Бернда Каримова ишини олиб бораётган Бош прокуратура, федерал адлия офиси (адлия вазирлиги), халқаро ишлар бўйича федерал департамент ҳамда тараққиёт ва ҳамкорлик дирекцияси иштирокида махфий музокаралар бошланган. Улар Женевадаги "Lombard Odier" хусусий банкида музлатиб қўйилган Каримованинг пулларини реституция ((ноқонуний ўзлаштирилган бойликни ортга қайтариш) қилиш масаласини муҳокама қилишади. Газета манбалари реституция ҳақидаги қарор тез орада қабул қилиниши мумкинлигини билдиришган.\nАйтилишича, АҚШ ҳибс қилинган маблағнинг 550 миллион долларини "ўзбек гуруҳлари молиявий операциялар чоғида Америка банклари ва пулларидан фойдалангани" учун қайтаришни талаб қилмоқда. Нидерландия даъво қилаётган маблағ миқдори маълум қилинмаган.\nLe Tempsнинг қайд этишича, музлатилган маблағлар турли телекоммуникация компанияларидан пора сифатида олинган. Швейцария бу маблағлар аҳоли манфаати учун хизмат қилишини таъминлаш мақсадида назоратли реституцияни амалга оширишни кўзда тутмоқда. Бироқ Тошкент ушбу маблағларни назорат қилиш имкониятига эга бўлмайди деган хавотир мавжуд.\nЭслатиб ўтамиз, 2013 йил октябрда Гулнора Каримовага нисбатан 2011-2013 йилларда уюшган жиноий гуруҳга бевосита кўмаклашиб, қатор жиноятларни содир этгани учун жиноят иши қўзғатилган. Жиноят ишлари бўйича Тошкент вилояти судининг 2015 йил 21 августдаги ҳукми билан Г.Каримова айбланаётган жиноятларни содир этишда айбдор деб топилган ва унга 5 йил муддатга озодликни чеклаш жазоси тайинланган.\nШу йилнинг июль ойи охирида Ўзбекистон Бош прокуратураси Гулнора Каримова иши бўйича тезкор-тергов тадбирлари давом эттирилаётганлигини маълум қилганди.


Эрдўған: “Эй Трамп, нима қилмоқчисан ўзи?” | Azon.uz - Ахборот-таҳлилий портал\nЭрдўған: “Эй Трамп, нима қилмоқчисан ўзи?”\n23:00 07.12.2017 4175\nТуркия президенти Ражаб Тоййиб Эрдўған бугун Грецияга жўнаб кетишдан олдин танқид нишонини яна АҚШ президенти Дональд Трампга қаратди, дея хабар бермоқда aa.com нашри.\nЭрдўған Трампнинг Қуддусни Исроил пойтахти сифатида тан олиши БМТнинг 1980 йилдаги резолюциясига зид эканини, шу пайтгача АҚШ ва Исроилдан бошқа бирор давлат мазкур резолюцияга қарши иш тутмаганини таъкидлади.\n“Бундай одим дунёни, хусусан мазкур минтақани олов ҳалқасига отиш деганидир. Эй, Трамп нима қилмоқчисан ўзи? – деди Туркия президенти. – Бу қандай ёндашув? Сиёсий етакчиларнинг иши алғов-далғов қилиш эмас, яраштиришдир”.\nЭрдўған Қуддус масаласи бўйича Истанбулда Ислом ҳамкорлик ташкилоти йиғилиши ўтказилишини, шунингдек Рим папаси ҳамда Россия, Германия, Буюк Британия, Франция, Испания етакчилари билан гаплашишини билдирди.\n“Бу фақатгина мусулмонларнинг эмас, бутун инсониятнинг вазифаси. Муҳтарам Трамп: “Мен кучлиман, демак, ҳақман”, деб ўйласа, адашади. Қудратли бўлиш – ҳақ бўлиш деган маънони билдирмайди. Ҳақ бўлган кучлидир. Бу ўринда биз ҳақмиз”, – деди Туркия раҳбари\n09:35 27.07.2019 1255\n16:30 28.06.2019 630\n14:30 28.06.2019 1115\n00:00 26.06.2019 3073\n11:50 24.06.2019 1589\n14:30 21.06.2019 2886


Ўзбекистон футзал Ассоциацияси ёш спортчилар учун танлов эълон қилади\nХабарингиз бор, бу йил илк бор футзал бўйича U-20 Осиё чемпионати бўлиб ўтади. Ушбу мусобақа 16-26 май кунлари Таиланд мамлакатида ўтказилади.\nЎзбекистон футзал Ассоциацияси ана шу мусобақага муносиб тайёргарлик кўриш мақсадида ёш ўйинчилар учун танлов эълон қилади. Танловда 1997, 1998 ва 1999 йилларда туғилган ёшлар қатнашишлари мумкин. Танловда иштирок этиш учун фақатгина Тошкентга келиш талаб этилади.\nТанлов 11 март куни Тошкентдаги "Ўзбекистон" спорт мажмуасида бўлиб ўтади. Уни Ўзбекистон U-20 терма жамоаси бош мураббийи Хосе Мария Мендезнинг шахсан ўзи ўтказади. Испаниялик мутахассис кун давомида иштирокчиларни турли хилдаги машқлар ва тест-синовлари орқали кўздан кечиради. Танловда ўзини кўрсатганлар саралаб олинади ва кейинчалик футзал бўйича Ўзбекистон U-20 терма жамоаси йиғинига жалб этилиши мумкин.\nБугунги кунда футзали ривожланган мамлакатлар бу методикадан доимий тарзда фойдаланиб келмоқда.\nТанловда мамлакатимизнинг исталган ҳудудидан ёшлар қатнашишлари мумкин. 11 март куни Тошкентдаги "Ўзбекистон" мажмуасида 10:00дан бошланадиган танловда ўзингизни кўрсатинг ва сизда футзал бўйича ёшлар терма жамоаси аъзосига айланиш имкони пайдо бўлади.\nP.S. Танловда иштирок этишни истаганлар ўзлари билан шахсини тасдиқловчи ҳужжат олиб келишлари лозим.


ШАФҚАТСИЗЛИК МЎМИНЛИКДАН ЭМАС — Zamaxshariy.uz\nШАФҚАТСИЗЛИК МЎМИНЛИКДАН ЭМАС\n19 апреля, 2020 admin Мақолалар\nМаълумки, Ислом дини меҳр-шафқат динидир. Қуръони каримда Аллоҳ таоло: “Шунингдек, Ўзларингизни (бир бирларингизни ноҳақ)ўлдирмангиз! Албатта Аллоҳ сизларга раҳм шафқатлидир”, (Нисо,29) деб марҳамат қилган.Пайғамбаримиз алайҳи салом ҳам муборак ҳадисларида: “Ким раҳм қилса раҳм қилинади”-деб айтганлар. Яъни ким инсонларга раҳм қилса Аллоҳ таоло унга раҳм қилади демоқдалар.\nБугун ўзларини «ҳақиқий мусулмонлар»деб , ўзларидан бошқа ҳаммани кофирликда айблаётган тоифа ва фирқаларнинг қилаётган ишлари муқаддас динимиз аҳкомларига мутлақо зиддир. Жобир (розияллоҳу анҳу) дан ривоят қилинади: Расулуллоҳ: (соллаллоҳу алайҳи васаллам): “Зулмдан қўрқинглар, Чунки зулм қиёмат кунида зулматдир, ”дедилар (Имом Муслим). Бу қонҳўр тўдалар инсонни ҳайвон сингари бўғизлаб, бу ишни тасвирга олиб, сўнг бутун дунёга намойиш қилишни одат қилишди. Бу тасвирларни кўрган киши наҳотки инсон боласи шундай малъун ишларга қўл урса, деб ҳайратдан ёқа ушлайди. Жохилият даврида араблар жангда ўлган одамнинг қулоқ бурнини кесиб жасадини тахқирлашни мусла деб аташар эди. Ислом дини бу хақоратомуз одатга барҳам берди. Лекин бу разил тўдалар инсонларни хақоратлаб ўлдиришлари, жасадларини тахқирлашлари, вахшийлик ва йиртқичликларини нима билан баҳолаш, ўлчаш мумкин?!\nҲадиси шарифда: “Ким Аллоҳ учун бир етимнинг бошини силаса, силаган ҳар бир соч толасича савоб олди. Кимнинг уйида етим бўлиб унга яхши муносабатда бўлса жаннатда мен билан мана бундай туради”, деб кўрсаткич ва ўрта бармоқларини бирлаштириб кўрсатдилар. Ислом одобларида болаларнинг бошини тепадан пастга қараб силашга буюрилади, чунки, аксинча силанганда озгина бўлсада, болага озор етказилади. Динимиз бошқаларга мана шунча оз озор беришдан ҳам қайтаради. Бугун ўзларини Ислом динига, мусулмонликка нисбат бераётган бу адашган жиноятчилар тўдасининг урушлари сабабли минглаб болалар қони тўкилмоқда, етим ва оч-нахор қолмоқда. Албатта, бу норасидаларнинг оққан қонлари ва кўз ёшлари уларни тутмасдан, абгор қилмасдан қўймайди.\nАёлларни турли йўллар билан жинсий қулликка гирифтор этаётган бу нобакорларнинг қилмишлари нафақат динимизга, умуман инсонийликка ҳам тўғри келмайди. Ислом ноҳақ қон тўкишни ҳаром қилган, хато уруш чоғида ҳам болалар, аёллар ва кексаларни ўлдириш, шунингдек уй-жойлар ва иншоатларни вайрон қилиш тақиқланган. Пайғамбаримиз (с.а.в): “Бир мусулмоннинг ўлдирилиши Аллоҳ наздида (бутун)дунёнинг хароб этилишидан ҳам оғирроқдир”, деганлар.\nДемак, жиноятчи тўдалар “Ислом давлати қуриш” ҳақида қанча лоф урмасинлар, қилаётган ишлари уларнинг бу даъволари нақадар ёлғон эканлигини, тагида ифлос ниятлари борлигини фош қилиб қўяверади. Бундай манфур оқим ва тўдаларнинг пуч даъволари, хунрезликлари Исломдан ва мўминликдан умуман йироқдир.Чунки шафқатсизлик мўминликдан эмас!\nPrevious Post:ПУЧ ТАШВИҚОТЛАРНИНГ ЗАРАРЛИ ОҚИБАТЛАРИ\nNext Post:ЎЗ ЖОНИГА ҚАСД ҚИЛИШ УЛКАН ГУНОХДИР


Кеча 628 кишида коронавирус аниқланди, 930 киши касалликдан фориғ бўлди. Олтита ўлим қайд этилди - Халқ сўзи\n00:01 17 Август 2020 Жамият\nШу йилнинг 16 август куни мамлакатимизда 628 ҳолатда касаллик қайд этилган бўлиб, барчаси тана ҳарорати кўтарилганлиги боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nСоғлиқни сақлаш вазирлиги Жамоатчилик билан алоқалар бўлими бўлими хабарига кўра, кун давомида Тошкент шаҳрида 4 нафар, Бухоро ва Тошкент вилоятларида 1 нафардан, жами 6 нафар коронавирусга чалинган бемор вафот этди.\nЭътиборли жиҳати, бугун Тошкент шаҳри, Қорақалпоғистон Республикаси, Тошкент, Самарқанд, Бухоро, Сирдарё, Навоий, Андижон, Қашқадарё ҳамда Фарғона вилоятларида жами 930 нафар бемор соғайди.\nҲозирда касаллик қайд этилган жами 35 329 нафар бемордан 30 973 нафари соғайиб, даволаниш кўрсаткичи 87 фоизни ташкил этмоқда.\nАйни пайтда тиббиёт муассасаларида даволанаётган 4 124 нафар бемордан 813 нафари оғир, 234 нафари эса ўта оғир аҳволда.


Қирғизистон қаҳрамони, миллат машъалининг обрўсига қилинган тажовуз - uzpress\nҚирғизистон қаҳрамони, миллат машъалининг обрўсига қилинган тажовуз\nMart 14, 2022 Aprel 14, 2022\nВазирнинг буюк жарроҳ Эрнст Акрамовга ҳурматсизлиги жамиятда кенг норозилик туғдирди.\nКўпдан бери ўзининг ножўя қилиқлари ва ҳамкасбларига нисбатан беодоблиги билан кўпчиликнинг кўнглидан қолган Қирғизистон соғлиқни сақлаш вазири Алимқадир Бейшеналиев энди таниқли жарроҳ, 85 ёшли тиббиёт фанлари доктори, Қирғизистон Қаҳрамони Эрнст Ҳошимович Акрамовни лавозимидан бўшатиб, унинг шаънига жуда қўпол сўзларни айтди. Унинг бу одобсизлиги жамиятда чуқур норозилик туғдирди.\nКибрми ёки нонкўрлик?\nКеча, 14-март куни вазир таниқли жарроҳ Эрнст Акрамов раҳбарлик қилаётган Чуй вилояти касалхонаси қошидаги Реконструктив-қайта тиклаш жарроҳлик илмий-тадқиқот марказининг ёпилганини маълум қилган. Бейшеналиев машҳур жарроҳни касалхонанинг жарроҳлик бўлими бошлиғи лавозимидан олганини ҳам айтган.\nБулар ҳақда Соғлиқни сақлаш вазири Алимқадир Бейшеналиев журналистлар билан суҳбатда димоғдорлик билан маълум қилди.\nАталган Реконструктив-қайта тиклаш жарроҳлик илмий-тадқиқот маркази Чуй вилояти касалхонасининг жарроҳлик бўлимига 1992 йилдан бери, яъни қарийб 30 йил давомида раҳбарлик қилиб келаётган Эрнст Акрамов ташаббуси билан очилган. Давлатдан бир тийин олмай ишлаб келаётган марказ фаолияти доирасида Акрамов ўз шогирдлари билан ўнлаб тиббий ихтиролар қилиб, кўплаган илмий ишлар ёзишган. Бу ерда амалга оширилган ноёб жарроҳлик амалиётларини дунёнинг кўплаб давлатларида ҳалигача тажриба қилиб кўришмаган.\nАна шу илмий амалиётни китоб ва бошқа шаклдаги қўлланмалар ҳолига келтириш, уни мамлакат шифохоналари ишига татбиқ қилиш масалалари билан ҳам Марказнинг ўзи баҳоли қудрат шуғулланар, давлат органларига қилинган мурожаатлар эса жавобсиз қолиб келаётган эди. Вазир бўлса ёрдам ўрнига Марказни бутунлай яксон қилишга киришган.\nБейшеналиев Эрнст Акрамовнинг ишдан бўшатилганини, касалхонага янги бош шифокор тайинланганини маълум қилар экан, Акрамовнинг тақдири нима бўлишини билмаслигини айтган.\n“Касалхонага янги раҳбар тайинладим. У Акрамовни қаерга қўйишини билмайман. У (Акрамов) у ерда ишламайди, ўша ерда яшайди. Мен, ҳайдаб юборишнинг кераги йўқ, яшайверсин, дедим. Унинг уйи йўқ, қариндош-уруғи йўқ. Яшайверсин”, – деган вазир Бейшеналиев.\nБишкекда Эрнст Акрамовнинг ота-онасидан қолган эски квартираси бор. Бироқ кўп йиллардан бери касалхонада унга алоҳида ажратиб берилган хонада яшаб келади. Бунинг сабаби ишидаги зарурат билан боғлиқ эканини у бир неча йил олдин журналист Абдумўмин Мамараимовга тушундирган эди.\n“Квартирам олисда, бу ерга зудлик билан амалиёт ўтказиш зарур бўлган беморлар жуда кўп келади. Баъзида инсон ҳаётини бир неча сония ҳал қилиб қўяди. Қолаверса, беморлар ярим тунда, эрта тонгда, доимо кутилмаган пайтда олиб келишади. Шу сабабли менинг доимо шу ерда ҳозир бўлишим жуда зарур”, деган эди у ҳорғин жилмайиб.\nУнинг оиласи йўқ. Бу ҳақдаги саволга у кулиб, ёшлик пайтида тиббиёт деган аёлга уйлангани, энди унинг оиласи мана шу касалхона ходимлари эканини айтган. Касалхона ходимлари эса, айниқса у раҳбарлик қилган жарроҳлик бўлимидагилар кекса жарроҳни оталаридай авайлаб, муомала қилишади. Қирғизистонда уни танимаган киши йўқ ҳисоби.\nХўш, баланддимоғ вазир Алимқадир Бейшеналиев ким? Нега у ўзига бу қадар зеб бериб, чинакам миллат Қаҳрамонини бу қадар ерга уради? Давлат ходими этикаси у ёқда турсин, оддий одоб, тарбия деган нарсалар унга ётми?\nБизнинг маълумот: Эрнст Акрамов 1936 йилда Бишкек шаҳрида туғилган. Тиббиёт фанлари доктори (1990), профессор (1998). Қирғизистонда хизмат кўрсатган фан арбоби, собиқ СССР халқ депутати, Қирғизистон Жўғўрқу Кенеши 4-чақирилиши депутати. Фан ва техника соҳасида Қирғизистон давлат мукофоти лауреати. Спорт гимнастикаси бўйича спорт устаси, бир неча бор республика чемпиони бўлган.\nЭрнст Акрамов ўзбек миллатига мансуб икки Қирғизистон Қаҳрамонидан бири (биринчиси – фазогир Солижон Шарипов).\nМашҳур жарроҳ 350 дан ортиқ илмий ишлар муаллифи. Шогирдлари орасидан 20 нафари тиббиёт фанлари номзоди. Шунингдек, Акрамов жарроҳлик амалиётига киритилган ихтиролар ва ноёб усуллари учун 23 та патент муаллифи.\nОддий одамлар унга телбаларча ошиқ…\nВазирнинг бу қилиғи Қирғизистонда, зиёлилардан тортиб, оддий аҳоли орасида ҳам кенг норозилик туғилишига сабаб бўлди. Бу ҳолат бугун ижтимоий тармоқларда энг кўп тилга олинаётган мавзулардан бирига айланди.\nБиринчи галда тиббиёт соҳаси ходимлари ўз туйғулари билан ўртоқлашмоқдалар. Қирғизистон Соғлиқни сақлаш вазирлигининг собиқ ходимаси Елена Баялинова, Эрнст Акрамов раҳбарлик қилган тиббиёт марказининг ёпилишини танқид қилиб, шифокорни “Ватан ғурури ва олтини”, деб атаган.\n“…Чуй вилояти касалхонасида иккита жарроҳлик бўлими мавжуд. Ҳар бири бир қаватни эгаллайди. 1992 йилдан буён ушбу бўлимлардан бирига профессор, тиббиёт фанлари доктори, Давлат мукофоти лауреати, Қирғизистон Республикасида хизмат кўрсатган ихтирочи, Қирғизистон Қаҳрамони Эрнст Хашимович Акрамов раҳбарлик қилиб келмоқда. 30 йил бўлим мудири лавозимида. Сизнингча, бу нормал ҳолатми?\nУ ёшлигида бош врач бўла олмади, ва на бошқа амалдор… Унга бу керак эмас эди! У беморларни тарк эта олмади ва кета олмайди, у ҳамманинг ҳаёти учун курашмоқда. Унга ҳеч қандай лавозим ва унвонлар керак эмас. 2002 йилда у Реконструктив-қайта тиклаш жарроҳлик марказини яратди ва у ерда улкан илмий ишларни амалга оширди. Унинг кўплаб шогирдлари илмий даражага эга бўлишди, Новосибирскда диссертациялар ҳимоя қилишди. Унинг ютуқларини санаб ўтиш учун жой етмайди. Асосийси, халқ, оддий одамлар унга телбаларча ошиқ. Унинг хайрия ишлари ҳақида ким билмайди? Унинг опера ва балет театрида ўтадиган анъанавий Акрамов концертлари… Энди эса, “омон қолсин, ҳайдаб чиқарма дедим, уйи йўқ….”. Сен кимсан? Ва Акрамов ким! Даҳшат!”, дея ҳафа бўлади Елена Баялинова.\nЕлена Баялинова Фейсбук ижтимоий тармоғида #Акрамовданқўлингниторт! хештеги остида норозилик акциясини бошлаган.\nЯна бир Фейсбук қўлланувчиси Назгул Мамитова, Эрнст Акрамов ҳақида билдирилаётган минглаб одамларнинг фикрларини жуда яхши акс эттирган.\n“Акрамовга қилинган муносабат нотўғри бўлди. Бу одам бошқа раҳбарлар каби касалхона ҳисобидан бойимаган. Касалхона ҳудудида уй қуриб олмади. Ўзи ишлаган идорада яшар экан. У оила ҳам қурмаган. Фақат битта “Жигули” машинаси бўлиб, уни ҳам ҳайдамасдан, касалхона олдида туриб эскирган дейишади”, деб койийди Мамитова.\nИжтимоий тармоқларда умуман Соғлиқни сақлаш вазири Алимқадир Бейшеналиев олиб бораётган “ислоҳотлар” кескин танқид қилиниб, тажрибали шифокорлар, халқ ардоғидаги тиббиёт ходимлари четга сурилиб қўйилаётганидан норози бўлган одамлар президент Садир Жапаровга очиқ мурожаатлар қилишмоқда.\nХаста болаларни даволашга жамоатчилик томонидан ёрдамларни ташкил қилиб, Қирғизистонда биринчи болалар хосписини очгани билан танилган фаол, “Ёрдам қилиш осон!” фондининг раҳбари Динара Аляева ана шулардан бири. У президентга мурожаат қилиб, тажрибали шифокор Эрнст Акрамовнинг ватан, халқ олдидаги мислсиз хизматлари ва унвонларини санаб ўтар экан, Чуй вилояти касалхонасига унинг номини беришни таклиф қилиб, унга ниҳоят давлат ҳисобидан уй беришни илтимос қилган.\n“…Уни ҳурмат билан нафақага кузатинг. У ўғрилик қилмаган, шунинг учун квартираси йўқ. Бутун мамлакат сизга қараб турибди. Сизни ҳам шундай ҳурмат билан нафақага юборишларига умид қиламан”, деб ёзади Динара Аляева ўз мурожаатида.\nПрезидентга йўлланган ушбу мурожаатни тез орада юзлаб одам имзолаган.\nБу биринчиси эмас…\nВазир бўлгандан бери Алимқадир Бейшеналиев ўзининг давлат президентига яқин эканини яширмай, жамиятда кенг норозиликларга, масхара ва кескин танқидга сабаб бўлган гапларни айтиб, тиббиёт соҳасидаги таниқли раҳбарлар билан “олишиб” келади. Улар қаторида таниқли травматолог, минглаб одамларнинг суюкли доктори Сабирбек Жумабеков ҳам бор. Вазир уни охири травматогия маркази раҳбари лавозимидан бўшатиб тинди.\nВазирнинг охирги можароси Бишкекдаги машҳур кўз микрохирургияси шифохонаси раҳбари Алмазбек Исманқулов билан боғлиқ. Вазир Исманқуловдан унинг хусусий шифохонаси ижарага олиб турган бинони бўшатиб қўйишни талаб қилмоқда. Аввалроқ Бишкек мэрияси Исманқулов номидаги кўз микрохирургияси клиникаси билан ижара шартномасини бекор қилган эди. Исманқулов эса бинони сақлаб қолишга ҳаракат қилмоқда ва ўзига бошқа жой топгунга қадар уни бинодан ҳайдамасликни сўрамоқда.\nСоғлиқни сақлаш вазири тиббиёт марказига келиб, ходимлардан уч соат ичида бинони бўшатиб қўйишни талаб қилган ва акс ҳолда Исманқуловнинг тишларини тўкиб, қайта санаб чиқиш билан таҳдид қилган.\nВазир клиника раҳбари Алмазбек Исманқулов билан телефон орқали суҳбатда уни беҳурмат қилиб, рус тилида “лапашанг, нўноқ” маъноларида қўлланувчи сўз билан “лопух” (ўсимлик номи, ўзбекчаси – бурдоқ. – таҳр.) деб атаган. Телефон орқали шу суҳбатда у клиника эгасини: “…Шартнома бекор бўлгач, яна 10 кун беришимни сўрадинг. Энди яна муддатни чўзаяпсан. Агар уч соат ичида клиникани бўшатиб қўймасанг, пушаймон бўласан. Муаммоларга гирифтор бўласан”, дея қўрқитишга уринган.\nБугун, 15 март куни вазир янги травматология бўлимининг очилишида иштирок этар экан, яна Акрамов мавзусини кўтарди. Чуй вилояти касалхонасига Эрнст Акрамов номини бериш ташаббусини шархлар экан, Бейшеналиев унинг номи “касалхонага эмас, касалхона бўлимига беришга ҳам муносиб эмас”лигини айтган. Негадир Акрамовнинг қирғизларга ёмон муносабатда бўлганини даъво қилиб, уни ҳам “лопух” деб атаган.\nАлимқадир Бейшеналиев вазирлик лавозимига 2020 йилнинг октябрида президент Садир Жапаровнинг таклифи билан тайинланган. Ҳанузгача президент юқорида аталган воқеаларга ўз муносабатини билдиргани йўқ.\n26 май куни Бишкекда Евросиё иқтисодий форуми иш бошлайди....\nҚирғизистон Республикаси Соғлиқни сақлаш вазирлиги лицензиялаш талабларига жавоб бермайдиган...\nAprel 29, 2022 0\nБу ҳақда Соғлиқни сақлаш вазирлигига тезкор штаб йиғилиши якунлари...


Тошбақа, тулки ва сичқон | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариТошбақа, тулки ва сичқон\nТошбақа, тулки ва сичқон\nБир бор экан, бир йўқ экан, қадим замонда қуёшчиқар томонда тошбақа, сичқон ва тулки бўлган экан. Учови дўст тутинишиб арпа, буғдой экмоқчи боиишибди. Адирга чиқиб, ер ҳайдаб экин экибдилар. Арпа, буғдой етилгандан сўнг ўришга тайёргарлик кўрибдилар. Тошбақа билан сичқон қўлларига ўроқни олиб, буғдой ўришга киришибди. Буни кўрган тулки ишламаслик учун ҳийла ишлатиб, баҳона излабди. Бир четда каттакон тош турган экан. Тулки шу тошни кўрсатиб:\n— Мен шу тошни суяб турай, болмаса сизларни ҳам, ғалламизни ҳам босиб кетади, — дебди.\nТошбақа билан сичқон рози бўлишиб, ўзлари экинни ўраверишибди. Ўриб, янчиб, хирмон қилишибди. Буни кўрган тулки яна найранг ишлатибди:\n— Келинглар, ҳув анави тепаликдан пойга қиламиз, кимки олдин келса, ўша катта хирмонни олади, — дебди. Тошбақа билан сичқон бунга ҳам рози бўлишибди. Учаласи тепаликка чиқишибди. Сичқон билдирмасдан тулкининг думига чиқиб олибди. Чопиш бошланганда тошбақа думалаб, тепадан тушибди. Тулки келиб, думини босиб ўтирганда, сичқон: — Нари тур, мени босиб юбординг, — дебди. Тулки:\n— Қачон келиб қолдинг? — деб сўрабди. Сичқон:\n— Анча бўлди, келиб, кўзим уйқуга кетган эди, — дебди. Иккаласи дам олиб ўтирибди. Тошбақадан дарак йўқ. Сўнг ёмғир ёғиб, туман бўлибди. Сичқон ғарамларнинг устини ёпибди. Тошбақа келибди. Тулки хавотирланиб:\n— Ҳа, оғайни нега бунча кеч келдинг? — дебди. Тошбақа аччиқланиб:\n— Ғалла экканимиз ҳам бор бўлсин. Йўлда икки овчи, иккитадан тўртта този етаклаган, биттадан иккита от минган, милтиқ таққанлар, «тулки кўрдингми?», деб йўлимни тўсиб олишди. Йўқ, дейишимга қарамай зўрлашди. Мен бошқа томонни кўрсатиб юбордим, — дебди.\nТулки талвасага тушиб қолибди. У дўстларидан ёрдам сўрабди. Сичқон:\n— Сен қопга кирасан. Биз қопнинг оғзини бекитамиз, қопнинг устига тўнларни ташлаб қўямиз, бу буғдой деймиз, — дебди. Шунда тулки қопга кириб, ётиб олибди. Тошбақа билан сичқон қопни бекитиб, кетмондаста, паншаха билан ура кетибди. Тулки қопнинг ичида жон берибди. Тошбақа, сичқон тулкини қопдан чиқариб, терисини шилиб, терифурушга олиб боришибди. Терифуруш тўрттадан бахмал, икки кулча, совун ва бошқа нарсалар бериб, уларни жўнатибди. Тошбақа билан сичқон хирмондаги арпа ва буғдойни бўлишиб олиб, мурод-мақсадларига етишибди.\n← Аввалги Аввалги Ичак билан пуфак\nКейинги → Кейинги: Кўзавой, игнавой ва эшаквой


Нөкис районда турақ жайлар бой тиклемекте- Kruz.uz\nНөкис районда турақ жайлар бой тиклемекте\n10:17, 24.11.2018 1000 0 Нөкис районы\nРайон орайындағы Бердақ көшеси менен Өзбекстан көшеси аралығында жайласқан авариялық аўҳалдағы еки қабатлы турақ жайлардың бузылғанлығынан көпшиликтиң хабары бар. Халық аўызында «кардон общит» деп аталып кеткен бул турақ жайлардың орнына бүгинги күнде заманагөй типтеги 2 қабатлы 16 квартиралы турақ жайлар бой тиклемекте. Биз қурылыс ислери менен жақыннан танысыў мақсетинде жаңадан қурылып атырған имаратта болғанымызда «Нукус Интер Инвест қурылыс» ашық акционерлик жәмийетиниң жигирмадан аслам қурылысшылары күнниң суўығына қарамастан қызғын жумыс ислеп атырғанлығының гүўасы болдық.\nӨзин Әлишер Жийемуратов деп таныстырған усы қурылыс объектиниң прорабы узын бойлыдан бийдай реңнен келген жигит екен. Биз оған өзлеримизди қызықтырған сораўларымызды бере басладық.\n– Қаржыландырыў мәселесине байланыслы қурылыс ислеринде бираз иркилис болғанлығы рас. Бирақ, бул машқалалар унамлы шешимин тапты. Ҳәзирги пайытта қурылысшыларды ис ҳақы ҳәм қурылыс материаллары менен тәмийинлеўде ҳеш қандай тосқынлық болып атырғаны жоқ,-деп жуўап берди ол сәлем-әликтен соң. – Биз қурып атырған еки қабатлы 16 квартиралы турақ жайдың еки подъездинде өриў ҳәм сыбаў жумысларын жуўмақладық. Ал, қалған еки подъездиниң биринши қабатында гербиш өриў жумыслары исленип атыр, -дейди ол.\n– Қурылысшыларыңыз аз көринеди-ғо,-деп ҳәзиллескенимизде ол: – Адам саны аз болғаны менен орынланған жумыс көлеми аз емес. Биз аз болса да саз болыўының тәрепдарымыз,-деп ҳәзил менен жуўап берди.\nҲақыйқатында да, биз қурылыс имаратында гербиш өриўшилер бригадасының күнниң суўығын бәнелеп отырмастан қызғын жумыс ислеп атырғанының гүўасы болдық.\n– Ис ҳақыларымызды ўақтында алып турмыз. Соның менен бирге бул жерде қурылысшылар ушын барлық қолайлы шараятлар жаратылған. Ең баслысы бул жердеги қурылысшылардың барлығы районымыздың турғынлары. Сол себепли болса керек мийнет жәмәәтимиз күтә аўызбиршиликли,-дейди қурылыс кәрханасының алдыңғы өриўшиси Аман Абдуллаев.\nАўызбиршилик бар жерде мол табыс та, берекет те болады. Биз де өз гезегинде аўызбиршилик пенен ис жүритип атырған бул қурылысшылардың халық ийгилиги жолында ислеп атырған хызметлерине шексиз миннетдар болып қайттық.\nНөкис районТУРАҚ ЖАЙЛАР\nБугин, 14:01 1285\n11:32, 23.05.2020 1391\n19:55, 21.05.2020 604\n14:01, 21.05.2020 3877\n19:48, 20.05.2020 3247\nИ.ЮСУПОВ АТЫНДАҒЫ МЕКТЕП Курорт фильм бузылған дийўаллар Туркия Чемпионлар лигасы Дияр жиноят фермерлик Мойнақ районы ҳәкими\n13:46, 21.05.2020 3064\n11:05, 20.05.2020 3030\n11:09, 20.05.2020 2591


Тошкент метросида шубҳали буюм сабаб поездлар ҳаракатида тўхтатилиш юз берди\nТошкент метросида шубҳали буюм сабаб поездлар...\n31.10.2019 09:06 0 1939\nТошкент метросида кеча, 30 октябрь куни соат 16:50 да вагонлардан бирида шубҳали буюм аниқлангани сабабли «Буюк ипак йўли» бекатида поезднинг йўналишга чиқиши бекор қилинган. Поезд ҳаракати 3 дақиқадан кейин тикланган. Бу ҳақда пойтахт метроси маъмурияти хабар берди.\nШунингдек, шу куни соат 14:59 да Чилонзор йўналишининг «Мирзо Улуғбек» бекатида техник сабабларга кўра йўловчилар поезд вагонларидан бекатга чиқарилган.\nМаълум қилинишича, ҳаракат таркиби ишламай қолган ва бунинг оқибатида поездлар ҳаракати 7—8 дақиқага тўхтаб қолган.\nТошкент метрополитени маъмурияти ўз хабарида вужудга келган ноқулайликлар учун йўловчилардан узр сўраган.\nТошкент метроси шубҳали буюм\nҲодиса 27/11, 16:39\nЖамият 06/11, 17:50\nЖамият 24/10, 16:46\nШавкат Мирзиёев метронинг Юнусобод йўналишидаги қурилишлар билан танишди


Ўзбекистон, 07 ноябр 2004\n22 сентябр 2019, Тошкент вақти: 08:57\nякшанба 7 ноябр 2004\nТашаббус гуруҳи тузиш осон, лекин ва яна лекин...\nЎзбекистонда ўтказилажак парламент сайловига мустақил номзодлар кўрсатиш жараёни жуда қийин кечаётганини маҳаллий кузатувчилар ҳам, халқаро экспертлар ҳам эътироф этмоқда.\nЎзбекларни отгани учун бирорта туркман аскари жазога тортилмаган\nМеҳрабон Хабарларга қараганда, яқинда Қорақалпоғистоннинг Амударё туманида истиқомат қилувчи икки фуқаро туркман аскарлари томонидан отилган ўқдан яраланган. Айни пайтда улар Марғит шифохонасида даволанмоқда.\nСуд тугади ва навбатдагиси бошланди\n3 ноябрь куни Қашқадарё вилояти жиноят ишлари судида ноқонуний диний оқимларга аъзоликда айланган бир гуруҳ кишилар устидан ўтказилган суд жараёни ниҳоясига етди.\nХоразмда диндорлар нега кам?\nМеҳрабон Кузатувчиларнинг эътирофича, Ўзбекистоннинг бошқа вилоятларига нисбатан Хоразм вилояти аҳли динга у қадар қаттиқ берилмаган. Айни пайтда вилоят аҳли орасида рўзадорлар ҳам кўп эмас.\nЎзбек чегарачилари ўликдан паспорт сўрайди\nҲакимбек Хабарларга қараганда, ўтган ҳафта охирида Ўзбекистон чегарачилари Қозоғистонга ишлашга бориб ҳалок бўлган йигитнинг мурдаси паспорти бўлмагани учун чегарадан олиб ўтилишига тўсқинлик қилган.\nХоразм матбуотида фелъетон йўқ\nМеҳрабон Кузатувчиларнинг эътирофича, сўнгги вақтларда Хоразмдаги маҳаллий газеталарда фелъетон жанрида ёзилган мақолалар умуман чоп этилмаётир. Айримлар бу ҳолатни журналистларнинг билимсизлиги, бошқалари эса раҳбарларнинг танқидий мақолаларга салбий муносабати оқибати сифатида изоҳламоқда.


07:45 / 11.03.2019 1188 pdf Ўқиш режими + -\nБир солиҳ киши бор эди. У бирор мусибат ёки балога йўлиқиб қолса, «Бу ҳам яхшиликкадир», деб қўяр эди. Бир куни бўри келиб, унинг хўрозини еб қўйди. Унга бу ҳақда хабар беришган эди, одатдагидек, «Бу ҳам яхшиликкадир», деб қўйди. Ўша кечаси унинг қўриқчи ити ҳам ўлиб қолди. Буни эшитгач, яна «Бу ҳам яхшиликкадир», деди. Кейин эшаги ҳам ўлиб қолди. У яна: «Бу ҳам яхшиликкадир, иншааллоҳ», деди. Унинг ҳадеб шундай деявериши оила аъзоларига ёқмас эди. Ўша куни тунда улар яшаб турган жойга душман бостириб келиб, бутун аҳолини қириб ташлади. Ўша киши ва унинг оиласигина тирик қолди. Кейин билишса, душманлар хўрози қичқирган, ити ҳурган ёки эшаги ҳанграган хонадон соҳибларини ўлдиришган бўлиб, жониворларнинг ҳалок бўлгани бутун оиланинг тирик қолишига сабаб бўлган экан. Оила аъзолари «Бу ҳам яхшиликкадир», деган гапнинг ҳикматини энди тушунишган эди.\nMuhammadrahim 05:41 / 23.05.2020\nХар бир нарсс Аллоҳнинг амри билан бòлишлигига ва у албатта яхшилкка болишлигига яна бир бор амин бòлдим. Ибрат олса бòладиган ривоят экан.\n21:10 / 10.03.2019 2947\n17:08 / 09.03.2019 2123\n621 08:00 / 02.05.2020\n920 11:03 / 28.10.2020\nҒордаги кабутар Расулуллоҳ соллаллоҳу алайҳи васалламнинг ҳижратлари ҳақида ҳикоя қилиб берадиМен пок оқ кабутарман. Каъба томондан дондун олиб келиш учун у давоми...\n2600 17:09 / 04.11.2020\nНамозда кулишнинг ҳукми\nНамозда кулиш уч хил бўлади1. Қаҳқаҳа отиб кулиш.Кишининг ўзидан бошқаларга эшитилидаган кулгиси қаҳқаҳа, дейилади. Бунда у атайин ёки беихтиёр куладими, тиши давоми...\n4260 17:45 / 07.04.2019


ҲАБИБ САЪДУЛЛА КУНЛАРИ - Ўзбекистон овози газетаси\nҲАБИБ САЪДУЛЛА КУНЛАРИ\nҲар йили Наманганда апрель ойининг биринчи ҳафтаси Ўзбекистон халқ шоири, Ўзбекистон Давлат мукофоти соҳиби, ЎзХДП аъзоси Ҳабиб Саъдулла хотирасига бағишланган адабиёт, маънавият байрами бўлиб ўтади.\n«Истиқлол куйчиси», «Гўзаллик ва муҳаббат куйчиси» мавзуларида жойларда маънавий-маърифий анжуманлар ташкил этилди. Байрам тадбирлари шоир таълим олган Наманган шаҳридаги 5-умумтаълим мактабидан бошланди. Таниқли шоирлар Зиёвиддин Мансур, Дилбар Бону тадбир иштирокчиларига устоз адибнинг ўзига хос фазилатлари, серқирра ижоди ва унинг аҳамияти ҳақида ҳикоя қилишди.\nВилоят ўлкани ўрганиш музейининг анжуманлар зали Ҳабиб Саъдулланинг оила аъзолари, шогирдлари ва мухлислари билан гавжум бўлди. Адабий гурунгда вилоят маданият ва спорт ишлари бошқармаси бошлиғининг ўринбосари Озодахон Усмонова, таниқли ижодкорлар Рустамжон Умматов, Нурилло Аббосхон, Иброҳим Маҳкам, Ёзувчилар уюшмаси вилоят бўлими раҳбари Жамолиддин Муслим Ҳабиб шоирнинг Наманган адабий муҳитида тутган ўрни, юксак инсоний фазилатлари хусусида ўз таассуротларини гапириб, шеърларидан намуналар ўқиб беришди.\nТаниқли хонандалар Ҳамиджон Маллабоев, Абдуқаҳҳор Нишонов ижросида янграган шоир ғазаллари билан айтилувчи мумтоз қўшиқлар адабий гурунгни бойитди.\nУстоз шоирнинг қизи Саидахон Саъдуллаева Ҳабиб Саъдулланинг оилада, маҳаллада тутган ўрни, шахсий фазилатларини ёдга олиб, хотира тадбирларини ташкил этиш билан унинг руҳини шод этаётган мутасаддиларга ташаккур изҳор қилди.\nНодира номидаги ахборот кутубхона марказида бўлиб ўтган анжуманда Наманган миллий ҳунармандчилик ва дизайн коллежи ўқитувчи ва талабалари, энг фаол китобхонлар иштирок этишди.\n— 28 йилдан буён мазкур кутубхонага келаман, — деди Мамадали ота Нишонов. — Энг фаол китобхонлар сафида борлигимдан фахрланаман. Бугунги анжуманда Ҳабиб Саъдулла билан бир қаторда Нуриддин Бобохўжаев, Шўҳий, Азиз Турсун, Абдулла Жаббор сингари олим адибларимизнинг эътироф этилгани, Камолиддин Раҳимов, Ўринбой Нуралиев каби санъаткорларнинг номлари ҳам тилга олиниши мени ҳаяжонга солди.


Туркия ИШИДдан нефть сотиб олаётгани тасдиқланса, Ироқ БМТга шикоят қилади\nБоғдод агар Анқарага нефть контрабандаси бўйича қўйилаётган абйловлар тасдиқланса, зудлик билан БМТ Хавфсизлик кенгаши ва тегишли халқаро ташкилотларга шикоят билан мурожаат қилади, деб айтди Ироқ Мудофаа вазирлигининг расмий вакили Муҳаммад Носир Нурий.\n“Агар Ироқ ҳукуматида Туркия ИШИДдан нефть сотиб олаётгани борасида етарлича исбот ва тафсилотлар пайдо бўлса, у иккиланишсиз БМТ ХК ва барча масъул халқаро ташкилотларга расмий шикоят беради”, деб айтди Нурий Sputnik агентлигига.\nНурийнинг айтишича, бугунги кунда “Ироқ нефтининг юк машиналарида баъзи давлатларга, жумладан Туркияга контрабанда қилиниши борасида маълумотлар мавжуд”. “Бу нефтдан ИШИДни молиялаштириш учун фойдаланилади”, деб айтди Нурий.\n“ИШИД Ироқ нефтини Туркияга контрабанда қилаётганини тасдиқловчи йўлдошлардан олинган суратлар ва махсус хизматлар маълумотлари бор”, деб ўз сўзини ниҳоялади Нурий.\nАввалроқ Россия Қуролли кучлари бош штаби бош тезкор бошқармаси бошлиғи Сергей Рудской ИШИД бензовозлари Сурия-Туркия чегарасини кесиб ўтгандан кейин портларга бориб, у ердан кемалар орқали учинчи давлатларга қайта ишлашга юборилишини айтган эди. Россия Мудофаа вазирлиги бунинг исботи тариқасида матбуот-анжуманида, россиялик ҳарбийларнинг айтишича, ИШИД назоратидаги ҳудудлардан Туркияга йўл олаётган бензовозлар карвонининг сунъий йўлдошлардан олинган суратларини намойиш қилди.\nБаъзи маълумотларига кўра, бензовозлар юк машиналари кўринишида ниқобланади.


Калифорниядаги барга уюштирилган ҳужум оқибатида 13 одам ўлди\n12 декабр 2019, Тошкент вақти: 12:53\nЛос Анжелесдан 60 километрча ғарбда жойлашган Thousand Oaks шаҳарчасидаги бар мижозларига қарши уюштирилган ҳужум ва отишма оқибатида 13 одам ўлдирилди.\nКалифорния полициясига кўра¸ Borderline Bar & Grill емакхонасида ўлганлар орасида бардагиларга ўт очган ҳужумчининг ўзи ва бир полиция ходими ҳам бор.\n7 ноябрь куни юзага чиққан отишма пайтида ўндан ошиқ одам жароҳатланган. Ҳозирча ўлганлар шахси эълон қилинмади.\nВоқеа гувоҳларига кўра¸ қора кийим кийиб¸ юзини капюшон билан ëпган узун бўйли эркак барга кириб аввалига киришдаги декорация¸ сўнгра эса¸ дуч келган одамга қарата ўқ узган.\nҲозирча ҳужумчи шахси ва ҳужум мотивларига оид маълумот эълон қилинмади.


Президентга нима тилаган ва нима совға қилган бўлардингиз?\n74 ёшини нишонлаётган Ўзбекистон Республикаси президентига унинг туғилган куни муносабати билан нима тилаган ва шу куни у киши билан учрашиб қолсангиз унга нима совға қилган бўлардингиз?\nБу икки савол билан “Ҳафта саволи” рукни остида Ўзбекистон ва унинг ташқарисида яшаётган тингловчиларимизга мурожаат қилдик.\nСаолларимизни дастлаб Ислом Каримов мансуб бўлган авлод вакили, андижонлик оқсоқол Садирохун акага бердик.\n-Тилагим шуки, имкон борича, халқ ва миллат ғамини ейдиган президент бўлса! Масалан, бизда электр токи бир соат-ярим соатгина берилаяпти. Пенсияларимизни бир ой, икки ойдан кейин олаяпмиз.\nПрезидентга китоб совға қилган бўлардим. Қанақа китоб бўлсаям, барибир. Чунки китобда аҳлоқ-одоб жуда кўп бўлади.\nАндижон вилоят атроф-муҳитни ҳимоя қилиш қўмитаси бўлим мудири Акмалжон Мирзахўжаев:\n-Аввало оилавий бахт тилайман. Бахтимизга соғу саломат бўлсин. Юртимизни кўтариб, одамларни кўтаринки руҳда сақлаб, юртимизда тинчликни сақлаб юрганига раҳмат. Совғам, соғлиқ-да, энди. Соғлиқ совға қилган бўлардим.\nЎзбекистон Эрк демократик партияси ва Ўзбекистон Халқ ҳаракати лидери Муҳаммад Солиҳ:\n- Ҳар бир инсон зотининг бу дунëга келиши агар бу дунë учун ва инсонлар учун хайр бўлса, унинг туғилиши ҳақиқатан ўзини оқлаган бўлади. Афсуски, Ўзбекистон тепасида ўтирган ҳозирги раҳбарнинг туғилиши Ўзбекистонга хайр олиб келмади ва бу кунда унга айтадиган менинг илиқ сўзим йўқ. Чунки 22 йиллик ҳукмронлик даврида халимиз ҳам иқтисодий, ҳам сиëсий, ҳам ижтимоий жиҳатдан энг тубанларга тушди ва бугун Ўзбекистон бутун дунë давлатларининг ичида энг паст савияда кўринаяпти ҳисоботларда. Бунинг ҳам асосий сабабчиси Ўзбекистонни 22 йилдан бери бошқариб келаëтган инсоннинг зиммасига тушади. Ўша инсондир сабабчиси. Шунинг учун бугун туғилган куни ҳақида бирор-бир илиқ сўз айта олмайман.\nФарғона вилоят, Сўх туманида яшовчи 45 ёшдаги ўқитувчи Камолиддин:\n- Биринчи тинчликни сақлаяпти, яна тинчликни сақласин. Борда энди жамиятда, ҳаëтда ҳар хил табақадаги инсонлар. Баъзи соҳаларда адолат бўлсин дейман. Аҳамият берсин. Ҳаëтдаги нималар бошлиққа етиб бормайди дейишади. Ўзининг линиялари билан агар имкони бўлса, халқ ўртасига кириб бориб халқнинг ичида бўлишини хоҳлардикда. Совға тинчликни сақлагани учун раҳмат. Алоҳида совғам йўқ. Миннатдорчилик ҳам катта совғаку.\nИсмини айтмаслигимизни сўраган Ўзбекистон халқ шоири:\n- Менинг табригим йўқ. У кишига табриклар учун одамлар баланд пиллапояларда ўтиради. Бизлар жуда фақир одамлармиз. Бизга йўл бўлсин табриклашга.\nТошкентдаги Амир Темур маҳалла фуқаролар йиғини котибаси Дилдора:\n- Бахтимизга соғ бўлсинлар. Давлатимиз тинч бўлсин. Унақа ëшлардан кўпини кўрсинлар. Нима совға қилган бўлардим? Билмадим. Унақа нималарга эҳтиëжлари бўлмаса керакку энг муҳими барибир яхши тилак. Кичкина одамми, катта одамми ширин сўз бўлса, яхши табрик бўлса, ўшанинг ўзи етади деб ўйлайман мен.\nМосквадаги инсон ҳуқуқлари “Мемориал” марказининг Ўзбекистондаги фаоли Мўътабар Аҳмедова:\n- Мен уни президент сифатида қабул қилмайманда 1997 йилдан бери. Мен бу иддаойимдан қайтганим йўқ. Борган сари кучайди бу нарсаси. Шунинг учун унга қиладиган битта совғам, ҳозирги совғам, Оллоҳдан сўрайман буни, совғамас Оллоҳдан сўрайман, Ўзи унга кифоя қилсин.\nУзньюс.нет Интернет нашри бош муҳаррири Галима Бухорбоева:\n- У ёки бу шахснинг туғилган куни табаррук байрам ва шундан келиб чиқиб, албатта, Каримовни табриклайман. У кишининг ёши 74 га чиқди. Бунча ёшга чиққан одамдан ўзгариш кутиш қийин. Лекин мен барибир Каримовни ўзгариш ясашга, Ўзбекистон бошқа йўлдан ривожланишга уриниб кўришига имкон яратиш учун истеъфога чиқишга чақирган бўлардим. Чунки унинг мамлакат олдидаги “хизмати” Ўзбекистонни феодализм даврига қайтариш йўлидаги уринишларидир. Совға масаласига келсак, у кишининг моддий бойликларга эҳтиёжи йўқ. Каримовнинг ўзи ҳар бир ўзбекистонликка бир ғиштдан олтин, қизлари кийим-кечагу тақинчоқлар совға қилиши мумкин. Шунинг учун мен у кишига гул совға қилган бўлардим.\nХоразм вилоят Шовот туман ҳокимлигининг ўзини таништирмаган мулозими:\n- Табриклар бўйича бошқа мутахассисларга қилиб кўринг. 877-51-877га. Йўқ, 51-799га чиқсангиз яхши. 34-51-799.\nҚашқадарë вилояти, Қамаши туманидан 70 яшар Ҳасан бобо Чориев:\n- Каримовни туғилган кунида ëмонлар эдим. 20 йилдан бери халқни қийнаб келаяптию. Халқни пичоқ, қилич билан ўлдирмай бигиз билан ўлдираяпти. Совуқ, свет йўқ, ичимлик суви йўқ. Қари одам ëши каттайгандан кейин калласи ишламай қолади. 70 ëшдан кейин давлат раҳбарлари сиëсатга бўлмайдида. Одам ëши ўтгандан кейин кўп нарсага қизиқмайдида. Мана ҳозир давлатни бошқаришнинг ўзи бўладими. Унинг учун юриш керак, тинмаслик керак, бош қотириш керак. Қари одам беш вақт намоз ўқиб Худо деб туриши керакда энди. Нимадан қўрқаман болам? 70га кирдим ўрта умримни кўрдим энди. Давлат мени пишириб ейдими нима қилса қилаверсин. Мен Америкага икки марта бориб келдим. Америкадаги тузумларни кўриб келдим. Барибир Ўзбекистон ватаним, туғилган жойимни соғинаман болам. У ердагидай эмасда бу. Қашқадарëда сув ҳам йўқда. Халқнинг оғзига сув тегмайдида. Сувга ҳам ëлчимайдида қаршиликлар.\nАдабиëтшунос олим Бахтиëр Исабеков:\n- Совғам тилак бўлиши мумкин. Чунки моддий совға қилишга менда у кишининг кўнглини оладиган имконият йўқ. Биринчидан, 1989 йилдан бери халқимизга қилган хизматларини аниқлаш, 1989 йилдан кейин меҳнатлари натижасини кўриш учун бир орқага қараб, ким эдигу ким бўлдик деган ўзлари қўйган саволга жавоб топишларини ва ўша жавобни кўнгилдан айтиб, яъни астойдил айтиб нимага эришганлигини, халқимизга хусусан ўзбек халқига қандай хизмат қилганликларини ўзлари кўриб назаридан ўтказиб холисанилло баҳо беришларини истардим. Яна бир тилагим бор эдики, менимча, у кишининг тарихда ўрни бор. Тарихда ўрни бор одам ўзлари қилган бутун фаолиятларини ўзлари бошчилигида тузилган конституцияга қиëслаб кўришларини тилаган бўлардим. Умуман мен ҳар қандай кишига, жумладан бу кишига тилайман. Умри Ўзбекистон халқига, Ўзбекистондан ташқаридаги ўзбекларга ҳам хизмат қила олишини ва тарихда Ислом Абдуғаниевич Каримов деган ўзбекнинг президенти ўтган эди деган номга лойиқ қолган умрларида ҳам бўлса ҳаракат қилишларини истардим.


Бош саҳифа Янгиликлар Фаровон турмуш – бахтли ва саодатли умр маҳсули\nСоздано 06.03.2017 04:58\nОсойишта ҳаёт, фаровон турмуш, бахтли ва саодатли умр кечириш, бу олижаноб истаклар маънавияти юксак, дунёқараши теран, тафаккури уйғоқ ҳар бир миллатнинг азалий орзусидир. Бундай эзгу мақсадларга эришиш учун мавжуд шароитлардан унумли фойдаланиб, барча имкониятларни сафарбар этсанг арзийди. Шукрки, бугун тинчлик барқарор мамлакатимиз аҳолиси ушбу бахтдан баҳраманд бўлиб яшамоқда. Зеро, халқимизнинг матонати, тинчликпарвар, меҳнатсевар, тадбиркор, бунёдкор, танти ва инсонийлик фазилатлари ана шундай мукофотга муносибдир.\nБугун мамлакатимизнинг қай гўшасида бўлманг, халқимиз омилкорлиги эвазига ҳудудлардаги барча тармоқлар изчил ривожланмоқда. Айниқса, Президентимиз Шавкат Мирзиёев томонидан жорий йилнинг "Халқ билан мулоқот ва инсон манфаатлари йили" деб эълон қилиниши бу борадаги фаолиятлар самарадорлигини янада жадаллаштирди. Шубҳасиз, мазкур жараён мамлакатимизни ривожлантиришда янги босқични бошлаб берди. Бу эса давлатимиз раҳбарининг жойларда амалга оширилаётган ижтимоий-иқтисодий ислоҳотлар, кенг кўламли бунёдкорлик ва ободонлаштириш ишлари, йирик лойиҳалар билан яқиндан танишиш, халқ билан мулоқот қилиш мақсадида вилоятларга уюштирган ташрифи чоғида ҳудудлардаги мавжуд аҳвол ва уларга нисбатан билдираётган танқидий-таҳлилий муносабатлари, олиб борилаётган ишлар хусусида илгари сураётган таклиф, фикр ва мулоҳазаларида ҳам ўз ифодасини топмоқда.\nХАЙРЛИ ҲАР ИШДА\nАйтиш жоизки, бугунги кунда Юртбошимиз раҳнамолигида амалга оширилаётган ислоҳотлардан кўзланган мақсад, аввало, халқимизнинг турмуш фаровонлигини таъминлашдан иборатдир. Шу боис, Президентимиз мамлакатимизнинг ҳар бир ҳудудида кичик бизнес ва хусусий тадбиркорлик ҳамда ишлаб чиқариш субъектларини ривожлантириш, қишлоқ хўжалигига илғор тажрибаларни жорий этиш орқали мўл ҳосилдорликка эришиш, етиштирилаётган маҳсулотлар ҳажмини кенгайтириш, маънавий-маърифий, маданий масалаларнинг боришига жиддий эътибор қаратмоқда. Яъни, ҳаётимиздаги ҳеч бир жабҳа давлатимиз раҳбарининг назаридан четда қолаётгани йўқ. У хоҳ қурилиш ва бунёдкорлик соҳаси, хоҳ ижтимоий аҳамиятга эга бошқа бир тармоқ бўлмасин, албатта, бу борада ўзининг зарурий ҳамда керакли кўрсатмаларини бериб келмоқда. Шунингдек, хорижий давлатлар билан йирик қўшма лойиҳаларни тузиш, жаҳон тажрибасини ўзлаштирган ҳолда маҳаллий ишлаб чиқариш имкониятларини кенгайтириш натижасида ички бозорни арзон ва сифатли маҳсулотлар билан таъминлаш, экспорт салоҳиятини ошириш чора-тадбирлари ишлаб чиқилмоқда. Ҳатто, Президентимиз ташаббуси билан жойларда тадбиркорликнинг янги йўналишлари йўлга қўйилмоқда. Хусусан, бугун қишлоқ ҳудудларида ўзининг хусусий тадбиркорлик фаолиятини юритиш истагида бўлган аҳоли вакилларига кам харажат эвазига катта даромад келтирадиган паррандачилик, чорвачилик, балиқчилик, тухум, қуён гўшти ҳамда боғдорчилик ва полиз экинларини етиштириш билан шуғулланиш учун имтиёзли кредитлар тақдим этиш асосида кенг имкониятлар яратиб берилмоқда. Бу эса эртанги кун, келажакка мустаҳкам ишонч, фаровонлик сари узоқни кўзлаб танланган энг тўғри йўлдир. Бу аҳолининг даромади ортиб, жамият тараққиёти мустаҳкамланиб, мамлакат нуфузи янада яхшиланишининг кафолати деганидир. Шулардан келиб чиққан ҳолда Юртбошимизнинг: "Халқ бой бўлса, давлат бой бўлади" деган сўзлари ҳозирданоқ амалда ўз тасдиғини топмоқда, деб бемалол айта оламиз.\nУшбу жараёнларнинг барчаси таҳлилий хулосалар натижасида тизимли йўлга қўйилаётганини ҳам таъкидлаш керак. Бу борада аҳолининг шароит ва имкониятлари инобатга олиниб, уларга ўз тадбиркорлик фаолиятини бошлашида иқтисодий асослар яратиб берилмоқда. Узоқ ва қисқа муддатли имтиёзли кредитлар ажратилмоқда. Халқимиздан эса биргина вазифа, у ҳам бўлса яратилган имкониятлардан унумли фойдаланиш талаб этилади, холос. Айтиш муҳимки, булар олиб борилаётган ислоҳотларнинг бир қисми. Олдинда эса ҳали бажарилиши лозим бўлган вазифалар кўп ва албатта, уларнинг барчаси халқимиз билан бамаслаҳат амалга оширилади.\nПрезидентимиз Шавкат Мирзиёев ҳар бир нутқида, жойларга ташрифи давомида ҳам бир фикрни кўп бора таъкидламоқдалар, яъни бугунги бош мақсадимиз жамият тараққиётини таъминлаш экан бунинг учун, аввало, халқ дардини тинглаш, орзу-истаклари билан яқиндан танишиш, уларнинг рўёби учун курашиш зарур. Зеро, инсон манфаатлари барча нарсадан устун, улар эса ўзаро мулоқотларда намоён бўлади. Бу фикрлар эса давлатимиз раҳбари асос солган халқ қабулхоналари институти ва виртуал қабулхоналар фаолияти мисолида ўз ифодасини топмоқда. Бунинг натижасида ҳукумат раҳбари билан оддий аҳоли ўртасида мулоқот йўлга қўйилди. Раҳбар ходимларнинг жавобгарлик масъулияти янада ортди. Бунда раҳбарларга халқнинг ўзи муносиб баҳо беради. Шу орқали аҳолининг дарду ташвишлари, жамиятимизда учраётган муаммо ва камчиликлар, қолаверса, мамлакатимиз тараққиёти истиқболида амалга оширилажак ишлар тўғрисида одамларнинг дилдаги гаплари ва муносабати ўрганилмоқда. Бунинг самарасига ҳозирданоқ гувоҳ бўлмоқдамиз. Шу маънода, Юртбошимизнинг куйиб-ёниб айтган сўзлари нечоғлик ҳақиқат эканлигини англаб етдик. Яъни, "Биз кейинги пайтда одамлар билан мулоқот қилишни унутиб қўйдик. Уларнинг ичига кириб, очиқ ва самимий гаплашиш, дардини эшитиш фаолиятимизда, афсуски, охирги ўринга тушиб қолди".\nДарҳақиқат, сўнгги вақтларда чиндан ҳам давлат ва аҳоли ўртасидаги масофа бир қадар узоқлашиб бораётгандек эди. Халқимизнинг аксарияти яқин кунларгача ўзлари истиқомат қилаётган ҳудудлардаги маҳаллий ҳокимият идоралари раҳбарлари, вазирларни айтарлик даражада танимасдилар. Оқибатда, ўзини қийнаётган муаммо, ташвишларга ечим тополмай, кимга ва қаерга мурожаат қилишни билмай кўп сарсон бўларди. Биз халқимизнинг кайфиятини яхши биламиз, бундай муаммолар улар онгида "адолат қарор топмади", деган хулоса шаклланишига асос бўлиб хизмат қиларди. Бугун ушбу масалаларда вазият бошқача, муносабат бутунлай ўзгарди. Орадан ҳеч қанча вақт ўтмасдан одамлар ушбу ғоя ва ташаббусларнинг натижасига амалда ўз ҳаётида ишонч ҳосил қилмоқда. Бу борадаги эзгу ишларни Президентимизнинг ўзи бошлаб бераётгани бизга ибрат бўлмоқда. Айниқса, ҳудудларга ташрифи мобайнида чекка қишлоқ ва олис овулларгача кириб бораётгани, жамиятдаги ижтимоий соҳа объектлари, энг муҳими, одамларнинг хонадонларига ташриф буюриб, аҳолининг турмуш тарзи, яшаш шароити билан яқиндан танишаётгани, юзага келган муаммоларни бартараф этиш бўйича зарурий топшириқлар бераётгани халқимиз кўнглига илиқлик олиб кирмоқда. Пировардида, бугунги кунда давлат органлари раҳбар ва ходимлари, хусусан, Олий Мажлис Қонунчилик палатаси депутатлари, сенаторлар, юқори ташкилотлар масъул ходимлари жойларга бориб, мавжуд ҳолатларни ўрганиш баробарида халқ қалбига қулоқ тутмоқда, ўз ўрнида аҳоли ҳам кўнглидаги гапларни баён этмоқда. Бу бежиз эмас, албатта. Боиси, барчамиз турмушимиз бундан-да обод бўлишини хоҳлаймиз. Ободликка етакловчи йўл эса кўнгилдан бошланади.\nСОҒЛОМ ТУРМУШ –\nОила – бу Ватан ичра Ватан демак. Унда соғлом турмуш тарзини жорий этиш шу юрт келажагини мустаҳкамлаш билан баробардир. Давлатимиз раҳбари барча соҳалар қатори соғлиқни сақлаш соҳасини ислоҳ қилишга ҳам жиддий эътибор қаратмоқда. Президентимиз раҳбарлигида 2017 йил 5 январь ва 7 февралда ўтказилган Ўзбекистон Республикасида соғлиқни сақлаш тизимининг ҳолати, муаммо ва ривожланиш истиқболларига бағишланган мажлис баёнларининг ижросини таъминлаш мақсадда тизим фаолиятини қайтадан таҳлилий кўриб чиқиш масаласи устувор вазифалардан бирига айланди. Албатта, бугунги кунда мамлакатимиз тиббиёт тизимида кардиология, жарроҳлик, кўз микрохирургияси, урология, терапия ва тиббий реабилитация, эндокринология, пульмонология ва фтизиатрия, акушерлик ва гинекология, дерматология ва венерология, педиатрия ҳамда бошқа йўналишлардаги махсус илмий-амалий тиббиёт марказларида юқори сифатли хизмат кўрсатилмоқда. Бироқ соҳанинг барча йўналишлари хусусида, афсуски, бундай фикр билдириб бўлмайди. Шунинг учун ҳам Юртбошимиз биринчи навбатда тиббиётнинг бирламчи бўғини – қишлоқ врачлик пунктлари фаолиятидаги мавжуд аҳвол, аҳоли эътирозига сабаб бўлаётган муаммо ва камчиликлар, уларни бартараф этиш учун нималарга эътибор бериш лозимлиги тўғрисида зарурий кўрсатмаларни белгилаб берар экан, куюнчаклик билан: "Агар шу ишларни амалга оширмасак, халқ биздан рози бўлмайди", деб такрор-такрор таъкидладилар. Қолаверса, ҳудудларга ташрифи давомида ҳам соҳа мутасаддиларига кўп бора савол билан мурожжат қилади: тўғри, қишлоқ врачлик пунктлари барпо этилган, зарурий жиҳозлар ва шарт-шароитлар яратилган, хўш, нега мазкур муассасаларга аҳолининг мурожаати кам? Албатта бу ўринли савол. Натижада жойларга бориб, вазиятни ўрганиб чиққанимизда гувоҳи бўлаяпмизки, балки айрим ҳудуд муассасаларида шароит талаб даражасига жавоб бермаслиги мумкин, бироқ аксарият ҳолларда бундай муаммоларнинг асосий сабаби ходимларга билим, малака ва тажриба етишмаслиги каби ҳолатлар билан боғлиқлиги маълум бўлмоқда.\nАйни шунинг учун ҳам давлатимиз раҳбари ушбу йўналиш -фаолиятини янада токомиллаштириш мақсадида аҳоли саломатлигининг доимий профилактикасини таъминлаш, аҳолини тўлиқ патронаж тизими билан қамраб олиш масаласига жиддий ёндашувни талаб этмоқда. Шу боис, Президентимиз вилоятлардаги поликлиникалар, туман тиббиёт бирлашмалари фаолиятини такомиллаштириш, тез тиббий ёрдам хизматларини янгидан ташкил қилиш, қолаверса, қишлоқ врачлик пунктларини оптималлаштириш юзасидан ҳам зарурий кўрсатмалар берди. Бунинг натижасида эндиликда иш самарадорлиги юқори бўлмаган қишлоқ врачлик пунктлари негизида поликлиникалар ташкил этилиб, уларда умумий амалиёт шифокоридан ташқари, терапевт, педиатр, акушер-гинеколог, стоматолог ва УТД шифокори, кучайтирилган лаборатория, стационар ва кўчма дорихоналар ҳамда тез тиббий ёрдам машинаси хизмати жорий этилади. Шунингдек, давлатимиз раҳбари вилоятларга сафари давомида тиббиёт тизимига, уларда аҳолига кўрсатилаётган хизмат сифатини янада яхшилаш зарурлигини таъкидламоқдалар. Жумладан, Қорақалпоғистон Республикасига ташрифи чоғида Тошкент педиатрия тиббиёт институтининг Нукус филиалида бўлиб, у ердаги аҳвол билан танишар экан, филиал фаолиятини бундан ҳам ривожлантириш бўйича қилиниши керак бўлган ишлар хусусида тегишли вазифаларни белгилаб берди. Айтиш жоизки, Президентимизнинг сафар давомида беморлар билан мулоқотда бўлиши ва улардан ҳол-аҳвол сўраб, тиббий хизмат сифати ҳақидаги фикрлари билан қизиқиши нафақат беморлар, балки бутун халқимизга кўтаринки кайфият улашмоқда. Шунингдек, республикамизнинг Хоразм, Сурхондарё ва Қашқадарё вилоятларида бўлиб, у ердаги тиббиёт тизими фаолиятига ҳам алоҳида эътибор қаратди. Хусусан, яқиндагина Қарши шаҳрида бўлиб, воҳада қурилаётган Республика ихтисослаштирилган эндокринология илмий-амалий тиббиёт маркази ҳамда Республика ихтисослаштирилган кардиология маркази Қарши филиаллари лойиҳалари билан яқиндан танишиш баробарида ўзларининг керакли фикрларини ҳам билдириб ўтди. Жумладан, ихтисослаштирилган тиббиёт марказлари фаолиятида ҳам ечимини кутаётган масалалар талайгина. Мавжуд марказлар филиалларини вилоятларда ташкил этсак бу борадаги кўплаб масалаларга ечим топиш мумкин, дея таъкидладилар.\nБундан ташқари, вилоятда Республика ихтисослаштирилган эндокринология илмий-амалий тиббиёт марказининг йилига 700-800 жарроҳлик амалиёти ўтказишга мўлжалланган 150 ўринли Қарши филиали ташкил этилиши бўйича лойиҳалар кўриб чиқилди. Лойиҳага кўра, диабетик нефропатия, умумий эндокринология ва диабетология, қалқонсимон без ва диабетик тўпиқ жарроҳлиги каби бўлимларни ўз ичига оладиган мазкур марказ замонавий тиббий асбоб-ускуналар билан жиҳозланади. Шу билан бирга, Республика ихтисослаштирилган кардиология маркази Қарши филиали янги бинода янада такомиллаштирилган марказ сифатида фаолият бошлайди. 120 ўринга мўлжалланган марказда клиник-биохимик лаборатория, автоклав, поликлиника, рентген-эндоваскуляр жарроҳлик бўлими, аритмология, артериал-гипертензия, юрак ишемик касалликлари, реабилитация, кардиожарроҳлик бўлимлари ташкил этилади. Айтиш жоизки, мазкур марказларнинг ташкил этилишидан мақсад, Президентимиз таъкидлаганидек аҳолига янада кўпроқ қулайликлар яратиш, уларнинг соғлиғини ишончли ҳимоя қилишдан иборатдир. Шу ўринда масаланинг яна бир томони намоён бўлади – бу юқори малакали кадрлар масаласи. Сабаби, биз тушуниб етдик, яъни қанчалик замонавий ускуналар билан таъминлаб, мукаммал шароитларни яратиб қўйган билан асосийси мутахассис бўлмаса, ҳеч қандай самарадорлик бўлмайди. Буни қарангки, масаланинг бу жиҳати ҳам давлатимиз раҳбарининг эътиборидан четда қолгани йўқ. Ушбу марказлар фаолиятида хорижий давлатларнинг нуфузли марказлари билан ўзаро ҳамкорликни йўлга қўйиш, ҳамкорлик доирасида тажриба алмашиш ҳамда кадрлар малакасини мустаҳкамлаш назарда тутилмоқда. Шунингдек, дори-дармон воситаларини ишлаб чиқариш ва уларнинг савдоси билан шуғулланиш борасида олиб борилаётган тартиб, ислоҳотларни ҳам кўриб турибмиз. Мазкур тизимдаги муаммоларга ҳам чуқур эътибор қаратилмоқда. Бу эса ҳар бир тизимдаги фаолиятлар бўйича амалга оширилган ишларнинг ғалвирдан ўтганигина давр талабларига жавоб беради, одамларни рози қилади, деганидир.\nХулоса ўрнида айтиш керакки, Президентимиз раҳнамолигида олиб борилаётган кенг кўламли ислоҳотлар замирида, аввало, мамлакатимиз аҳолисининг турмуш фаровонлигини оширишдек олижаноб мақсад мужассам. Фаровонлик эса манфаатлар ижобати демакдир. Манфаатлар эса ўзаро мулоқотларда ойдинлашади. Шундай экан, Халқ билан мулоқот ва инсон манфаатлари йилида амалга ошириладиган ислоҳотлар натижасида, аҳолининг даромади ортиб, турмуши яхшиланиши баробарида, саломатлиги мустаҳкамланади. Зотан, соғлом турмуш билан хонадонимиз обод, кўнгил хотиржамлиги бардавом бўлади.


Ҳифз йўналишидаги қорилар нимага эътибор беришлари керак? | Azon.uz - Ахборот-таҳлилий портал\n512 12:01 13.01.2021\nИслом нури тушган диёримизда Аллоҳнинг китобига муҳаббат қўйган ва уни ўрганаётган ҳамюртларимиз талайгина. Уларни рағбатлантириш ва бошқа ихлосмандлар ҳам улардан ўрнак олишини ният қилиб, “AzonTV” илмий-маърифий онлайн телеканали Устоз Зайниддин қори Муҳаммад Юсуф хотираларига бағишланган «Қуръони карим мусобақаси – 1442» танловини ўтказмоқда. Бугун юзлаб давогарлар орасидан танлаб олинган 10 нафар мураттаб қориларимиз ҳифз йўналашида ўзаро жонли эфирда беллашадилар. Мусобақанинг бош ҳаками, Ҳасанхон қори Яҳё Абдулмажид иштирокчиларга ўз тавсияларини берди.\nХусусан, ҳифз йўналиши бўйича иштирок этадиган қориларнинг қироатлари 4 жиҳатдан баҳоланади. Яъни, ҳифз, тажвид, овоз ва тараннум маҳоратларига алоҳида эътибор қаратилади. Чунки мана шу жиҳатлар бир уйнинг тўрт устуни каби бир-бирига чамбарчас боғлиқ, бири иккинчисисиз мукаммал бўлмайди. Шунингдек, иштирокчилар дунёга машҳур мураттаб қориларнинг қироатларини эшитиб, ўрганиб, тақлид қилиб ўзларининг маҳоратларини ошириб боришлари тавсия этилади.\nҚуръон мусобақасини кузатиб боринг, зеро Аллоҳнинг каломини эшитган, унга ихлос қилган мўминларга ажру савоблар бордир.\nМахсус Ислом Мусобақа ҳифз\n195 21:00 27.02.2021\n1373 20:00 27.02.2021


Interfutbol.Uz | Бекхэм шарафига ҳайкал\nБекхэм шарафига ҳайкал\n2019-03-17 09:56:00 226 0 Ahadxon\nМанчестер эмас, узоқ Лос-Анжелесда англиялик Дэвид Бекхэм ҳайкали қад ростлади. 2 март куни «Лос-Анжелес Гэлэкси» клуби уй стадиони яқинидаги «Афсоналар майдони»да Бекс шарафига алоҳида обида ўрнатилди. Айтиш жоиз, муайян клубнинг собиқ футболчисини ҳайкал воситасида улуғлаши MLS тарихида илк марта кузатилди. Очилиш маросими АҚШ футболининг янги мавсуми стартига тўғриланди, шунинг учун жуда кўп мухлис йиғилди. Улар Бексга ҳурмат тариқасида махсус лента ушлаб туришди.\n Forbes журналининг маълумоти бўйича айтсак, Дэвид Бекхэм Лос-Анжелесдаги тўлиқсиз 5 йил давомида умумий ҳисобда чамаси 255 млн. доллар топган.\nТадбирда табиийки, Дэвид Бекхэмнинг ўзи ҳам қатнашди. Шунингдек, MLS комиссионери Дон Гарбер, «Гэлэкси»нинг собиқ бош мураббийи Брюс Арена ва Бекс билан бирга ўйнаган кўплаб футболчилар ҳам ҳозир бўлишди. Хусусан, ирландиялик Робби Кин тадбирда сўз олиб, тўпланганларга қарата бироз ҳазиллашди: «Умид қиламанки, кейинги сафар сизларни бу ерда ўз ҳайкалим премьерасида кўраман». Нафақат Лос-Анжелес, балки бутун Америка спортининг яна бир тирик афсонаси - баскетболчи Кобе Брайант эса видеомурожаат йўллади: «Бекхэм билан илк марта учрашганимда, унинг нақадар ажойиб йигит эканлигидан ҳайратда қолгандим. Одамлар айнан шу каби ўйинчилар таъсирида футболга кўнгил қўядилар. Шунчаки, қойилмамоқ ва оилапарвар инсон. Бекснинг Америка спортига ижобий таъсирини тил билан ифодалаб бериш жуда мушкул».\nДэвиднинг ўзи очилиш тантаналарида маҳаллий мухлисларни ғурурлантиришга уринди: «Лос-Анжелесга энди кўчиб ўтганимда, кўпчилик бу шаҳарни орзуларни рўёбга чиқарадиган жой сифатида таърифлаганди. Лос-Анжелес, бугун менинг орзум амалга ошди». Тадбирдан кейин эса Бекс шундай кунда фарзандлари ёнида туришмагани алам қилганини таъкидлади: «Афсуски, улар бу ерга келолмадилар, негаки, мактабга боришлари муҳимроқ саналади. Лекин бир куни келиб, оталари қандай ишларни амалга оширганини кўришади, албатта. Ишончим комил, ўғилларим ҳам, қизим ҳам ушбу ҳайкал билан алоҳида ғурурланишади».\nБекхэмга аталган ҳайкални Жули ва Омри Амрани яратишди. Баскетбол афсонаси Карим Абдулжаббор шарафига «Стэплс Сентер»да ўрнатилган обида ҳам айнан шу икки ҳайкалтарош томонидан тайёрланган эди. Бекснинг нусхаси учун ўзига хос позиция танланган: Дэвиднинг ўнг оёқ билан зарба бераётган ҳолати. Вақтида британиялик режиссёр Гуриндер Чадху айни шу машҳур зарбадан илҳомланиб, «Бекхэм каби ўйна» фильмини суратга олганди - ёш Кира Найтлини бир эсланг... Лос-Анжелес воқеалари тафсилотига қайтсак, айни шу куни Бекхэм тасвири туширилган улкан фреска (деворий сурат) ҳам намойиш этилди. Рассом Марк Пол Дерен англиялик юлдузни қутқарув армиясининг жамоат маркази ҳудуди фонида тасвирлади. Дарвоқе, «Гэлэкси» Дэвид ҳайкалини ғалаба билан «ювди». Диққатга сазовор томони, «Чикаго Файр»га қарши кечган ва 2:1 ҳисобида якунланган ўйинда ғалаба голи еврофутболнинг яна бир юлдузи Златан Ибрагимович номига ёзилди.\nЭслатиб ўтамиз, Дэвид 2007-2012 йиллар оралиғида айнан «Лос-Анжелес Гэлэкси» шарафини ҳимоя қилган. Асосий факт - у MLSда умумий маош чекловига амал қилмаслик имконини берувчи қоида бўйича шартнома тузган илк футболчи бўлганди. Кейинчалик ушбу янгилик «Бекхэм қоидаси» номини олди. Рақамлар асосида айтсак, Бекс «Гэлэкси» билан бирданига 5 йилга мўлжалланган битимни расмийлаштирган ва унга мувофиқ, мислсиз даражада моддий манфаат кўрди. Тўғри, «Лос-Анжелес Гэлэкси» сафига мавсум-2007 ярмида қўшилган инглиз футболчиси кўп ўтмай жароҳатга йўлиқди ва шу туфайли дебюти унча ўхшамади: MLS доирасида атиги 5та ўйин ва 2та самарали узатма. Қолаверса, Лос-анжелесликлар биринчиликнинг «плей-офф» босқичидан четда қолишди. Мавсум-2008да эса маҳаллий фанатлар Дэвиднинг барқарор ўйинидан баҳра олишди: у жами 30та учрашувдан 25тасида иштирок этиб, 5та гол урди, аммо «Гэлэкси» яна мақсадга эришолмади. Атиги 8та ўйинни ўз фойдасига ҳал қилган клуб кетма-кет 3-марта «плей-офф» раундига чиқолмади. Йил якунида кўпчилик кутмаган воқеа юз берди - Бекхэм ижара келишуви асосида Европага қайтиб, «Милан» либосини кийди. Америкада кўпчилик инглиз юлдузининг кетишига жиддий эътироз билдирганди. Чунончи, «Лос-Анжелес» айни шу келишув ортидан MLSда ярим мавсум ўзининг бош юлдузисиз ўйнади ва роса қийналди. Хусусан, «Гэлэкси» сардори Лэндон Донован ўта кескин фикр билдирганди: «Афсуски, Бекхэмни яхши жамоадош сифатида мақтай олмайман. Ҳозир бошқа йигитлар учун гапиришим ножоиз, бироқ клуб ишлари Дэвидни заррача ташвишлантирмаслиги шундоқ кўриниб турибди». Асосийси, Бекс қайтиши ҳамоно барча-барчани тинчлантирди: «Йўқ, мен ҳақимда янграган фикрлар ҳақида гапиришни истамайман. Бу Лэндон ва мураббий билан орамизда қолади. Асосийси, ҳаммаси тугади ва энди фақат олдинга қараб ҳаракатланишимиз шарт. Лэндон - кучли ва муносиб сардор. У ҳамиша барчага ибрат бўлади. Дейлик, фаол ўйини билан йигитларни олға бошлайди».\nҲа, Бекхэмнинг Европага қайтиши мухлисларга ҳам сира ёқмаганди. Улар ўзларини таҳқирлангандек ҳис қилишдими, ҳар ҳолда, ўйинлар вақтида Дэвидни ҳақоратлар билан «сийлашди». Дейлик, трибуналарга турли баннерлар осишди, уларда футболчига «сотқин», «фирибгар» каби ёрлиқларни ёпиштиришди. Лекин вақт ўтиши билан мухлислар ҳам ўз-ўзидан тинчланишди. Чунончи, «Гэлэкси» омадли мавсум ўтказди ва Бекхэм қайтишидан кейин жамоа ўз конференцияси турнир жадвалида 1-ўринга ҳам кўтарилди. «Плей-офф» раундида эса, «Лос-Анжелес»га бирозгина омад етишмади: финалгача зўр ўйнаган жамоа ҳал қилувчи баҳсни пенальтилар серияси натижасига кўра, бой берди. Ўшанда Бекс пенальтидан унумли фойдаланган бўлса, Донован гол уролмаганди. Инглиз юлдузи шундан кейин яна «Милан»га чоғланди, яна ижара келишуви. Бинобарин, у жаҳон чемпионатига имкон қадар яхшироқ тайёргарлик кўришни истаганди. Бироқ Англия миллий жамоаси фахрийсига ЖАР майдонларида ўйнаш насиб этгани йўқ. Март ойида жиддий жароҳатга йўлиққан Бекс нақ сентябргача даволанди. Шунга қарамай, «Гэлэкси»нинг ишлари жойида бўлди - жамоа конференция миқёсида яна 1-ўринни эгаллаб, мунтазам чемпионат ғолибига айланди. Бироқ «плей-офф»даги уриниши ўхшамади, фарқи шуки, анжелесликлар бу сафар ярим финалдаёқ курашдан чекинишди. Дэвид жамоаси «Даллас»дан устун келиш йўлини тополмаганди. Еврофутбол юлдузи кейинги 2 йилдагина бор эътиборини «Лос-Анжелес»га қаратди. Тўғри, 2011 йили унинг кўнгли яна ижара сафарини тусаганди, фақат «Тоттенхэм» либосини эгнига ололмади. Зеро, америкаликлар бу сафар уни қўйиб юборишни исташмади. Бу жуда тўғри қарор эди: «Гэлэкси» ўша мавсум ниҳоят чемпионлик рутбасига эришди ва кейинги йили бу муваффақиятини яна такрорлади. Қолаверса, 2011 йилги «плей-офф» баҳсларида айнан Бекхэм бош ролни бажариб, 3та голга ҳаммуаллифлик қилди. Инглиз юлдузи мавсум-2012да ҳам чакки кўринмади: мунтазам чемпионатда 7та гол. Диққатга сазовор жиҳати, шулардан 4таси ҳафтанинг энг чиройли голи сифатида эътироф этилди.


Хоразмлик аёл бир буйрагини турмуш ўртоғига берди - 20.06.2021, Sputnik Ўзбекистон\nАмалиёт жараёнлари қарийиб беш соат давом этди. Боғот туманилик 33 яшар Юлдуз Рўзметова ўз турмуш ўртоғига бир буйрагини берди. 20.06.2021, Sputnik Ўзбекистон\nТОШКЕНТ, 20 июн — Sputnik. Республика шошилинч тиббий ёрдам илмий маркази Хоразм вилояти филиалида буйрак трансплантацияси жарроҳлик амалиёти муваффақиятли ўтказилди. Бу ҳақда Соғлиқ сақлаш вазирлиги хабар қилди.Мураккаб амалиёт илмий марказининг малакали мутахассислари ва маҳаллий шифокорлар ҳамкорлигида амалга оширилди.Тиббиёт фанлари доктори Фарҳод Ҳожибоев раҳбарлик қилган амалиёт жараёнлари қарийиб беш соат давом этди. Боғот туманилик 33 яшар Юлдуз Рўзметова ўз турмуш ўртоғи 36 яшар Мардон Полвоновга бир буйрагини берди. Ҳозирда уларнинг аҳволи яхши. Марказ бош директори Даврон Тўлагановнинг сўзларига кўра, марказ томонидан қисқа вақт ичида 137 марта ўтказилаётган бундай ноёб амалиёт илк бор вилоятда бажарилиши тарихий аҳамиятга эга.Ўз буйрагини берган аёлнинг маълум қилишича, турмуш ўртоғи бир йилдан буён гемодиализ муолажаси олиб келади. Туман вилоят марказига узоқлиги анча ноқулайлик туғдирарди. “Ҳатто хорижга бориб даволатишга ҳам рози эдик. Дунёда фалон пул турадиган амалиёт вилоятимизнинг ўзида бепул амалга оширилганидан хурсандмиз”, — дейди Юлдуз.Мазкур филиалда иккинчи ноёб амалиётга тайёргарлик кўрилмоқда.\nсоғлиқни сақлаш вазирлиги (ссв), хоразм вилояти\nАмалиёт жараёнлари қарийиб беш соат давом этди. Боғот туманилик 33 яшар Юлдуз Рўзметова ўз турмуш ўртоғига бир буйрагини берди.\nТОШКЕНТ, 20 июн — Sputnik. Республика шошилинч тиббий ёрдам илмий маркази Хоразм вилояти филиалида буйрак трансплантацияси жарроҳлик амалиёти муваффақиятли ўтказилди. Бу ҳақда Соғлиқ сақлаш вазирлиги хабар қилди.\nМураккаб амалиёт илмий марказининг малакали мутахассислари ва маҳаллий шифокорлар ҳамкорлигида амалга оширилди.\nТиббиёт фанлари доктори Фарҳод Ҳожибоев раҳбарлик қилган амалиёт жараёнлари қарийиб беш соат давом этди. Боғот туманилик 33 яшар Юлдуз Рўзметова ўз турмуш ўртоғи 36 яшар Мардон Полвоновга бир буйрагини берди. Ҳозирда уларнинг аҳволи яхши.\nМарказ бош директори Даврон Тўлагановнинг сўзларига кўра, марказ томонидан қисқа вақт ичида 137 марта ўтказилаётган бундай ноёб амалиёт илк бор вилоятда бажарилиши тарихий аҳамиятга эга.\n“Мақсадимиз чекка ҳудудлар аҳолисини ортиқча оворагарчиликларсиз яшаш жойини ўзида малакали тиббий хизматдан фойдаланиш имкониятларини кенгайтиришдир”, - дейди Тўлаганов.\nЎз буйрагини берган аёлнинг маълум қилишича, турмуш ўртоғи бир йилдан буён гемодиализ муолажаси олиб келади. Туман вилоят марказига узоқлиги анча ноқулайлик туғдирарди.\n“Ҳатто хорижга бориб даволатишга ҳам рози эдик. Дунёда фалон пул турадиган амалиёт вилоятимизнинг ўзида бепул амалга оширилганидан хурсандмиз”, — дейди Юлдуз.\n© ССВ матбуот хизматиБоғот туманилик 33 яшар Юлдуз Рўзметова ўз турмуш ўртоғи 36 яшар Мардон Полвоновга бир буйрагини берди.\nБоғот туманилик 33 яшар Юлдуз Рўзметова ўз турмуш ўртоғи 36 яшар Мардон Полвоновга бир буйрагини берди.\n© ССВ матбуот хизмати\nМазкур филиалда иккинчи ноёб амалиётга тайёргарлик кўрилмоқда.


Қирғизистонда давлат туман газеталарини молиялаштиришни тўхтатмоқчи\nҚирғизистонда давлат республика бўйлаб 34 тани ташкил этган туман газеталарини молиялаштиришни тўхтатиш ниятида.\nБу ҳақда Озодликнинг қирғиз хизматига маданият, ахборот ва туризм вазири Азамат Жаманқулов маълум қилди.\n“Бу ерда гап туман газеталарини ёпиш ҳақида бораётгани йўқ, улар ўзини ўзи молиялаш ҳисобига ишлашда давом этиши мумкин. Ҳозир туман ва вилоят газеталарига ҳар йили 68 миллион сом (1 миллион доллар атрофида) ажратилмоқда. Биз вилоят газеталарини вилоят телевидениелари билан ягона медиамарказга бирлаштаришни режалаяпмиз, туман газеталари ҳисобига тежалган маблағлар мазкур медиамарказларни ривожлантиришга йўналтирилади”, деди Жаманқулов.\nМедиа-марказлар аҳоли учун ахборот манбаига айланади ва рақамлаштиришни ривожлантириш мақсадида ахборот узатишнинг электрон шаклига эътибор қаратилади, айни пайтда вилоят газеталари ўз ишини давом эттиради.\nВазирга кўра, мазкур концепция барча вазирликлар билан келишилган ва ҳукуматга кўриб чиқиш учун жўнатилган.


“Қора рўйхат”даги қирғизистонликлар Россияга тўсиқсиз кириш ҳуқуқига эга бўлди\n04 декабр 2020, Тошкент вақти: 23:09\nРоссияда ишлаш ва яшаш тартибини бузганликда айбланиб, миллионлаб меҳнат муҳожирлари "қора рўйхат"га тиркалган ва мамлакатдан чиқариб юборилган.\nРоссия миграция қонунчилигини бузгани учун “қора рўйхат”га киритилган ва Россияга кириши тақиқланган қирғизистонликларга “амнистия эълон қилинди”. Санкт-Петербургда Россия ва Қирғизистон расмийлари бу борада 19 июлдан кучга кирадиган шартномани имзолади.\nСанкт-Петербургда 19 июнь куни қирғизистонлик муҳожирларга енгилликлар бериш назарда тутилган давлатлараро шартнома Россия Федерал миграция хизмати раҳбари Константин Ромадовский ва Қирғизистоннинг Москвадаги элчиси Болот Жунусов томонидан имзоланди. Шартномани имзолаш маросимида Қирғизистон президенти Алмазбек Атамбаев ҳам иштирок этган.\n- Мазкур шартнома бир ой ичида, яъни 19 июлдан кучга киради. Шартномага мувофиқ Россияга борган қирғиз меҳнат муҳожири 30 кун регистрациядан ўтмасдан яшаш ҳуқуқига эга бўлади, - деди ҚирғизистонМеҳнат, миграция ва ёшлар ишлари вазири ўринбосари Алмаз Асанбаев.\nРоссия Федерал миграция хизмати раҳбари Константин Ромадовский мамлакат қонунчилигини бузган 1 миллион 400 минг меҳнат муҳожирига Россияга кириш тақиқлангани ҳақида билдирган эди.\nРоссияда истиқомат қилиш қоидасини 120 кун бузган хориж фуқароси 3 йилга, 270 кунлик қоидабузар - 5 йилга, 1 йил ноқонуний яшаб келган муҳожир эса 10 йилга “қора рўйхати”га киритилиши белгиланган.\n19 июнь куни Россия ва Қирғизистон ўртасида имзоланган шартномада мана шу “қора рўйхат”га киритилган қирғизистонликларга ҳам енгиллик берилган.\nАлмаз Асанбаевнинг айтишича,“қора рўйхат”га киритилган қирғизистонликлар 10 июлдан 1 ноябргача Россияга бемолол бориб-келиш ҳуқуқига эга бўлди. Лекин бу енгиллик фақат 3 йилгача Россияга кириши тақиқлаб қўйилган муҳожирлар учун жорий этилган. Россияга 5 йил ва 10 йилга кириши тақиқланган қирғизистонликлар бу имтиёздан фойдалана олмайди.\n- Бу катта енгиллик бўлди. Айни пайтда Россияда Қирғизистоннинг 190 минг фуқароси ноқонуний яшамоқда. Бу “қора рўйхат”га киритилган қирғизистонликлар сонидан уч баробарга кўп. Янги шартномага асосан, бу фуқароларнинг барчаси Москвага бемалорл бориб келиш ҳуқуқини олди. Улар 1 ноябргача янги миграция картаси асосида Россияда ҳужжатларини қонунлаштириб олиш имкониятига эга бўлди,-деди Алмаз Асанбаев.


≡Бугуннинг гапи 11:18, 26.01.2018 ✔676\nБИРИНЧИ ПРЕЗИДЕНТИМИЗНИНГ ОРЗУСИ ЭДИ\n≡Бугуннинг гапи 11:17, 26.01.2018 ✔534\nФарғоналиклар учун энг қадрли жой қаер эканини биласизми? Бугун Фарғонага келган меҳмон бўладими ёки хорижлик сайёҳ, албатта, бу масканга ташриф буюради. Бу Ислом Каримов номидаги Театр-концерт саройи. Биринчи Президентимиз ташаббуси билан барпо этилган мазкур санъат саройи Фарғона аҳли учун азиз туҳфалардан бири сифатида янада қадрли.\nМУАММОЛАР ЭШИГИНИНГ КАЛИТИ\n≡Бугуннинг гапи 11:16, 26.01.2018 ✔536\nИчкаридаги ўғри эшикни кимга очмоқда?\nБозорда бирор нарса сотиб олган харидор сотувчига пулни узатаркан, рози бўлинг, деб қўяди. Ўз навбатида, сотувчи ҳам розиман, сиз ҳам рози бўлинг, дейди.\nЖАНОБ РАСУЛНИНГ ЛИЦЕНЗИЯСИ НЕГА БЕКОР ҚИЛИНДИ?\n≡Бугуннинг гапи 18:53, 18.01.2018 ✔686\nБир қиз келди красива, миниб келди каптива...\n...Соп-сори сочлари, гўзал қалам қошлари.\nКаптива минади замонамиз кизлари...\nБИР НАФАР ТУРИСТ\n≡Бугуннинг гапи 18:52, 18.01.2018 ✔551\nмамлакатимизга қанча инвестиция киритади?\nЮртимизда хорижликлар диққатини тортадиган масканлар кўп. Аммо тан олиш керак, мамлакатимизга ташриф буюрадиган сайёҳлар сони жуда оз.\n≡Бугуннинг гапи 12:15, 11.01.2018 ✔717\n≡Бугуннинг гапи 12:14, 11.01.2018 ✔982\nҲАРБИЙНИНГ ОИЛАСИДА ҲАМ ҲАРБИЙЧА ИНТИЗОМ КЕРАКМИ?\n≡Бугуннинг гапи 12:14, 11.01.2018 ✔722\nПодполковник Равшан Нурматов оиласи даврасида\nАйрим қизлар ҳарбий йигитдан совчи келса, ўйланиб қолишади. Бу шарафли касбнинг каттагина машаққати ҳам борлиги сир эмас. Ҳарбийлар Она Ватани ва халқини ҳимоя қилишдек залворли вазифага бутун эътибори, муҳаббатини бағишлашади.\n≡Бугуннинг гапи 12:13, 11.01.2018 ✔627\n≡Бугуннинг гапи 14:05, 05.01.2018 ✔595\n≡Бугуннинг гапи 14:04, 05.01.2018 ✔501\n≡Бугуннинг гапи 14:20, 28.12.2017 ✔621\n≡Бугуннинг гапи 14:19, 28.12.2017 ✔681\n≡Бугуннинг гапи 12:23, 21.12.2017 ✔620\n≡Бугуннинг гапи 12:22, 21.12.2017 ✔592


Туризм соҳасида коронавирус ҳақида профилактика ўқув-семинари\nНКМК тарих музейи\nҚизилқум Саҳросини ўзлаштириш тарихи музейи\nНавоий шаҳар, Амир Темур кўчаси 4А\n© 2021 Навоий вилоят туризмни ривожлантириш ҳудудий бошқармаси. Барча ҳуқуқлар ҳимояланган.\nНавоийда оилавий меҳмон уйларини ташкил этиш бўйича тарғибот ишлари бошланди\nНавоийда янги дам олиш маскани иш бошлайди.\nНавоий вилояти Қизилтепа туманида янги меҳмонхона ўз иш фаолиятини бошлади\nНавоий вилоятида янги лойиҳа ишга тушди\nНавоий вилоятида коронавирус (COVID-19) нинг янги тури кириб келиши ва тарқалишининг олдини олишга қаратилган чора-тадбирлари тўғрисидаги баёнда белгилаб берилган топшириқлар ижросини таъминлаш юзасидан Навоий вилояти туризмни ривожлантириш ҳудудий бошқармасининг ташаббуси билан семинар ташкил этилди.\nВилоятда туризм соҳасида фаолият олиб борувчи меҳмонхона, туркомпаниялар рахбарлари ҳамда кенг жамоатчилик ўртасида бўлиб ўтган семинарда коронавирус ҳамда уни олдини олиш бўйича тушунтириш ишлари олиб борилди. Шунингдек семинарда Санитария-эпидемиологик осойишталик маркази ҳамда вилоят соғлиқни сақлаш бош бошқармасининг масъул ҳодимлари хам иштирок этди.\nВируснинг олдини олишда меҳмонхона, туркомпаниялар рахбарларининг ўрни, мазкур жараёнда уларнинг фаоллигини ошириш зарурлиги бўйича маърузалар ўқилди. Жумладан меҳмонхоналарда санитария қоидаларига риоя қилиш ҳодимларнинг бу борадаги масъулиятини ошириш, меҳмонхоналарда ниқобларни жорий этиш жараёни, меҳмонхона хоналарини дизенфекция воситалари орқали тозалаш, туркомпанияларга саёҳатларни ташкил этиш жараёнида эпидемия тарқалган давлатларга вақтинча саёҳатларни тўхтатиб туриш бўйича топшириқлар берилди. Семинар савол жавоблар ва бахс мунозаралар тарзида давом этди. Коронавируснинг олдини олиш бўйича тарқатма материаллар семинар иштирокчиларига тарқатилди.\nСеминар якунида тадбиркорлик субъектлари ўзларини қизиқтирган саволларга атрофлича жавоб олишди.\nНавоий вилояти зиёрат ва анъанавий туризм йўналишларини ривожлантириш йўлида\nЁшлар ўртасида Сармишсой ҳақида семинар\nСайтдаги маълумотлардан тўлиқ ёки қисман фойдаланилган холда, ушбу веб-сайт манба сифатида кўрсатилиши шарт.\nИшланма ва дизайн WeCode Team


Best realtor МЧЖ Навоий минтақавий филиали\nС начала работы biznes-daily.uz 7 184 812\n“Best realtor” МЧЖ Навоий минтақавий филиали бошланғич баҳоси босқичма-босқич ошиб бориши тартибида ўтказиладиган очиқ аукцион савдоларига таклиф этади!\n1. Савдога “Микрокредитбанк” АТБ Навоий вилоят филиалининг 18.05.2017 йилдаги 04-02/3324-сонли буюртма хатига асосан, Навоий вилояти, Хатирчи тумани, Янгирабод шаҳри, Навбаҳор МФЙ ҳудудида жойлашган, умумий фойдали майдони 369,0 кв.м., фойдали майдони 244,88 кв.м, қурилиш ўрни 320,55 кв.м. бўлган 13 та хонадан иборат “Микрокредитбанк” АТБ Навоий вилояти, Хатирчи мини банки биноси қўйилмоқда. Бошланғич баҳоси – 128 870 000 сўм.\n2. Савдога “Ўзбектелеком” акциядорлик компанияси Навоий филиалининг 06.11.2017 йилдаги 53-03-15/1854-сонли буюртма хатига асосан қуйидаги кўчмас мулклар қўйилмоқда:\n* Навоий вилояти, Нурота тумани, Чуя қишлоғида жойлашган умумий майдони – 48,14 кв.м., қурилиш ости майдони – 48,14 кв.м., фойдали майдони – 32,50 кв.м. бўлган А-литерда белгиланган 2 та хонадан иборат “Чуя автомат телефон боғланмаси” биноси. Бошланғич баҳоси – 5 528 000 сўм.\n* Навоий вилояти, Нурота тумани, Чашма қишлоғида жойлашган умумий майдони-68,06 кв.м., қурилиш ости майдони – 68,06 кв.м., фойдали майдони – 51,10 кв.м. бўлган А-литерда белгиланган 3 та хонадан иборат “Чашма автомат телефон боғланмаси” биноси. Бошланғич баҳоси – 9 250 800 сўм.\n* Навоий вилояти, Хатирчи тумани, Пулкан ҚФЙ, Олтинсой массивида жойлашган умумий майдони – 342,50 кв.м., қурилиш ости майдони – 91,0 кв.м., фойдали майдони – 54,73 кв.м. бўлган А-литерда белгиланган “Хатирчи туман телекоммуникациялар боғланмаси (ТТБ) “Навоий” автоматик телефон станцияси (АТС)” биноси. Бошланғич баҳоси – 8 697 800 сўм.\n* Навоий вилояти, Қизилтепа тумани, Арабон ҚФЙ, Арабон қишлоғида жойлашган умумий майдони – 170,0 кв.м., қурилиш ости майдони – 166,80 кв.м., фойдали майдони – 141,43 кв.м. бўлган А-литерда белгиланган “Қизилтепа туман телекоммуникациялар боғланмаси (ТТБ) “Бухоро” автоматик телефон станцияси (АТС)” биноси. Бошланғич баҳоси – 41 635 800 сўм.\nАукцион савдоси 2017 йилнинг 12 декабрь куни соат 16.00 да бўлиб ўтади. Буюртмалар расмий иш кунлари соат 9.00 дан 16.00 гача қабул қилинади (13.00 дан 14.00 гача тушлик). Буюртмаларни қабул қилишнинг охирги муддати: 2017 йил 11 декабрь соат 16.00.\nЮқоридаги мулк 2017 йил 12 декабрдаги савдода сотилмаган тақдирда такрорий аукцион савдолари 2018 йил 12 январь куни соат 16.00 да бўлиб ўтади. Такрорий савдо кунлари учун буюртмаларни қабул қилишнинг охирги муддати: 2018 йил 11 январь куни соат 16.00 да тўхтатилади.\nСавдо ғолибига аукцион ўтказилган кундан бошлаб 20 (йигирма) кун ичида сотувчи билан олди-сотди шартномасини тузиш мажбурияти юклатилади. Ғолиб харидорга олти-сотди шартномаси тузилган кундан бошлаб келишилган муддатда мулк учун тўловни тўлиқ амалга ошириш юклатилади.\nТалабгорлар объект бошланғич баҳосининг 15 (ўн беш) фоизидан кам бўлмаган миқдорда закалат пулини савдо ташкилотчиси “Best realtor” МЧЖ Навоий минтақавий филиалининг “Микрокредит банк” АТ Навоий филиалидаги қуйидаги ҳисоб рақамига тўлашлари шарт: 2020 8000 2004 3360 1016. МФО 00198, СТИР 303179580.


Байрутда оммавий норозилик бошланди, икки вазирлик биноси эгаллаб олинди | Qalampir.uz\nБайрутда оммавий норозилик бошланди, икки вазирлик биноси эгаллаб олинди\nОлам\t08 Август 22:35 12228\nЛиван пойтахти Байрут марказида парламент биноси олдида намойишчилар ва полициячилар иштирокида оммавий тўқнашувлар бошланди. Тартибсизликлар давомида кўз ёши келтирувчи газ ва тошлардан фойдаланилмоқда.\nНамойишлар аввал Ташқи ишлар вазирлигини, кейин эса Иқтисодиёт ва атроф-муҳит вазирлигини эгаллаганлар. ОАВнинг таъкидлашича, намойишчилар вазирликлар биносидан Ҳукуматга қарши шиорлар билан бақира бошлаганлар, шунингдек идорадаги ҳужжатларни бино деразаларидан ташқарига улоқтиришмоқда.\nМамлакат расмийларининг 4 август куни содир бўлган портлаш юзсидан олган қарорларига нисбатан норозилик намойишлари бугун, 8 август куни авж олди. Намойишчилар Ҳуукумат истеъфосини талаб қилмоқда.\nАйни вақтда тартибсизликларда жабрланганлар 172 кишини ташкил этмоқда.\nҲуқуқ тартибот ходимлари одамларни парламент биносидан узоқлаштириш учун кўз ёши келтирувчи газлардан фойдаланишмоқда. Митинг иштирокчилари бунга жавобан уларни тошбўрон қилмоқда.\nЭслатиб ўтамиз, Ливан пойтахти Байрут шаҳрида 4 август куни кечки вақт даҳшатли портлаш юз берди. Ливан Бош вазири Хассан Диабга кўра, портлаш Байрут портида олти ой давомида керакли тартибда сақланмаган 2 750 тонна аммиак селитраси туфайли юз берган.\nСўнгги маълумотларга кўра, 154 киши портлаш қурбонига айланган, 60дан зиёд одам бедарак йўқолган. Минглаб одамлар жароҳатланган. Байрут губернатори Марван Аббуд портлаш оқибатида шаҳар 15 миллиард доллар зарар кўрганини маълум қилган эди.\n25 Октябрь 10:08 49268\n25 Октябрь 14:58 43517\n25 Октябрь 08:27 31576\n25 Октябрь 14:27 19112\n26 Октябрь 11:42 18877


'Билайн' рекламалари тақиқланди - BBC O'zbek\n'Билайн' рекламалари тақиқланди\nЎзбекистон матбуотининг расмийларга иқтибосан хабар беришича "Билайн" мобил телефон ширкатининг бутун республика бўйлаб рекламаларининг эфирга узатилиши тўхтатилган.\nХабарларга кўра, Хусусийлаштириш, демонополизация ва рақобатни ривожлантириш Давлат Қўмитаси "Билайн" рекламаларда ўзини "энг зўр ширкат" дея асоссиз тақдим этганлигини сабаб қилиб келтирган.\n"Билайн" ширкати рекламаларининг эфирдан олиб ташланиши ҳақида Podrobno.uz. ва Kun.uz вебсаҳифалари хабар беришмоқда.\nУларга кўра, бу тақиқни изоҳлаб Хусусийлаштириш, демонополизация ва рақобатни рвиожлантириш Давлат Қўмитаси баёнот берган.\nИнтернет нашрларининг хабар беришича, мазкур баёнотда Ўзбекистонда "Билайн" номи остида фаолият кўрсатаётган бўлинма реклама ҳақидаги қонуннинг 13 моддасини бузган.\nЯъни Қўмитага кўра, "Билайн" ўзининг "Инновация" дея номланган реклама акциясида "Билайн энг зўр компания" дея даъво қилган , аммо бу даъвонинг исботини келтирмаган.\nPodrobno.uz вебсаҳифаси ушбу хабарларни шарҳлаб беришни «Beeline» матбуот хизматидан сўраган.\nШиркат матбуот котиби Резида Эрдман ўтган йили монополияга қарши қўмита расмийлари билан реклама жиҳатлари борасида мулоқотда бўлганлари, лекин ўшанда ҳеч қандай чоралар кўрилмаганлигини маълум қилган.\n"Билайн" бренди Ўзбекистондаги энг йирик мобил операторларидан биридир.\n2013 йил октябрида Ўзбекистон солиқ идоралари уяли телефон операторининг Тошкентдаги бош офисида текширув ўтказган, лекин комплекс текширувлар давомида жиддий қонунбузарлик топа олмагани маълум қилинганди.\n2013 йилнинг май ойида Ўзбекистон хусусийлаштириш, монополиядан чиқариш ва рақобатни ривожлантириш Давлат қўмитаси "Билайн" Ўзбекистон телеробита бозорининг 54 фоизини, "Coscom"эса бу бозорнинг 41 фоизини назорат қилишини аниқлаган эди.\nРоссиянинг "Вимпелком" мобил ширкати 2006 йилда Ўзбекистондаги маҳаллий мобил оператори "Юнител"нинг 100% акцияларини сотиб олиб, ўзбек мобил бозорига кирганди.\n"Вимпелком"нинг 2013 йил март ойида чиққан йиллик ҳисоботида Ўзбекистон Президентининг қизи Гулнора Каримовага яқин шасхлар томонидан юритилувчи ва Гибралтарда қайд қилинган "Такилант" ширкати 2007 ва 2009 йиллар орасида "Вимпелком" ўзбек бўлимининг кичик ҳиссадори бўлгани айтилган.\nБи-би-си ҳам ўз навбатида реклама тақиқи борасида изоҳ беришни сўарб, "Билайн" ширкатига мактуб йўллади. Лекин бу мурожаат ҳозирча жавобсиз қолмоқда.\nАйни вақтда "Билайн" брендига эгалик қилувчи "Вимпелком" ва Норвегия ҳукуматига қисман тегишли "Теленор" ширкати билан боғлиқ яна бир можаро юзага келаётган кўринади.\nНорвегия Савдо, саноат ва балиқчилик вазирлиги яқинда номаълум шахсдан қатор мактублар келиб тушган.\nМазкур аноним хатларда Ўзбекистонда фаолият юритувчи "Билайн" мобил операторининг эгаси бўлмиш "Вимпелком" ширкати олти йил давомида Гулнора Каримовага алоқадор бўлган ширкатларга катта миқдорда пора бериб келгани иддао этилади.\nЎз навбатида "Вимпелком" "Такилант"га тўловлар ўтказганлигини тан олган.\n"Вимпелком" ўзининг Ўзбекистондаги фаолияти борасида аллақачон Америка, Швейцария ва Голландия ҳукуматлари томонидан тергов қилинмоқда.


Шомуродовнинг бу ишини Моуриньо ҳеч қачон унутмайди!\n7 июнь, 18:19\nИталия чемпионати таҳлилчилари “Рома” учун Конференциялар лигасида тарихий ғалаба билан муваффақиятли якунланган мавсумнинг энг ёрқин ва муҳим тўрт ўйинини аниқлади.\nЖозе Моуриньо ўтган йили “Рома”ни қабул қилиб олганидан кейин, ишни таркибни ўзи истаган ўйинчилар билан кучайтиришдан бошлади. “Челси”данТэмми Абрахам рекорд суммага олинди. Моуриньо ундан олдин “Женоа”дан Элдор Шомуродовни трансфер қилди. Дарвозани “Вулверхэмптон” посбони Руй Патрисиога тошпирди, олис ўлкалардан “Палмейрас” ҳимоячиси Маттиас Винани олиб келди.\n“Трабзон” – “Рома” 1:2\nМоуриньо шакллантираётган жамоанинг илк расмий учрашуви УЕФА таснифидаги янги мусобақа – Конференциялар лигасининг квалификация босқичида Туркиянинг “Трабзонспор” клубига қарши бўлди.\nТрабзонликлар кейинчалик Туркия Суперлигасида ғолиб чиққанини инобатга олсак, 19 август куни ташкил этилган бу баҳс энди оёққа тура бошлаган “Рома” учун ўта жиддий рақибга қарши бўлгани ойдинлашади.\nЎз майдонида римликлардан устун келишга ҳаракат қилган “Трабзонспор” 55-дақиқада меҳмонлар сардори Лоренце Пеллегринининг зарбасидан кейин тўпни дарвоза тўридан олиб чиқди. Орадан кўп ўтмай, Корнелиус ҳисобдаги фарқни йўққа чиқарди.\nЎйин якунланишига тўққиз дақиқа қолганида ҳамма учун нотаниш ва сирли ҳужумчи ҳисобланган Элдор Шомуродов мезбонлар дарвозасини ишғол қилиб, бир зумда римлик мухлисларнинг эътибори ва эҳтиромини қозонди.\nЖозе Моуриньонинг “Рома”даги илк ғалабасини Элдор Шомуродов таъминлади!\n“Рома” – “Сассуоло” 2:1\nКўринишидан оддий ўйин. Лекин А Сериянинг учинчи туридан ўрин олган мана шу оддийгина баҳс Жозе Моуриньонинг бош мураббий сифатида юбилейи – мингинчи ўйини эди. Ҳақиқатан, ўта аҳамиятли ва тарихий беллашув. Ҳеч қайси мураббий минглик довондан ошганини салбий натижа билан нишонлашни истамаса керак.\nИталиянинг асосий ареналаридан ҳисобланган “Олимпико”да тўп тепган “бўрилар” Брайан Кристантенинг ҳаракатлари эвазига биринчи бўлим ўрталарида ҳисобни очган бўлса-да, ўйиннинг иккинчи ярмида Филип Журичич ҳисобни тенглаштирди.\nУстозининг юбилейига ғалабани тортиқ қилиш илинжида “Рома” футболчилари ҳарчанд ҳаракат қилмасин қайсар “Сассуоло”нинг ҳимоячисини ёриб ўтиб бўлмади. Моуриньо ўйиннинг охирги қисмида майдонга Стефан Эл-Шаарави ва Элдор Шомуродовнинг тушириши Рим клубига устунликни олиб берди.\nКескин ва муросасиз баҳснинг сўнгги дақиқаларида Элдор Шомуродов Стефан Эл-Шааравини гол уриш учун қулай позицияга чиқарди ва италиялик ҳужумчи зарабада одашмади.\nМоуриньонинг юбилейига Шомуродовдан ажлйиб совға бўлди.\n“Рома” – “Лацио” 3:0\nРимнинг икки клуби мусобақа жадвалининг қайси қисмида бўлишидан қатъи назар уларнинг рақобати шаҳарни иккига айиради. Бу гал “Олимпико” мезбонлигини олган Моуриньо шогирдлари кучли рақибга жавобсиз учта гол урди.\nАввалги икки ўйиндан фарқли равишда Моуриньо бу баҳсда Шомуродовга ўзини кўрсатиши учун имкон бермади.\n“Рома” – “Фейеноорд” 1:0\nУЕФА таснифига кирувчи учинчи мусобақа – Конференциялар лигасининг финалида Николо Дзаньоло урган ягона гол Жозе Моуриньони Европадаги барча халқаро турнирларда ғолиб чиққан ягона мураббийга айлантирди.\nЭлдор Шомуродов финалда бир неча дақиқа ўйнади ва Конференциялар лигасида зафар қучган биринчи ва ягона ўзбек футболчиси бўлиб турибди.\nХулоса қилиб айтганда, Элдор Шомуродов “Рома” учун мавсумнинг энг муҳим тўрт ўйинидан учтасида қатнашди ва улардан иккитасида жамоасининг ғалабасини таъминлаган асосий қаҳрамонлардан бўлди.\nБўлажак мавсумда Элдор Шомуродовдан янада ёрқин ўйин, ажойиб голлар ва чиройли ассистлар кутиб қоламиз!\nЎруновга хориждан таклифлар тушди “Спартак” трансферга тайёр, Остон нега қайсарлик қиляпти?\nМоуриньо билан уришиб қолдик!\n“Барселона” Шомуродовнинг тайёргарлигини синовдан ўтказади\nМактагандан узбек футболи ривожланмаяпти\nPahta qo‘yishni bas qiling sports.uz. Ko‘pdan buyon eldorga pahta qo‘yasla. Hech bir sayt sanlachalik pahta qo‘yishmidi. Tan olig eldor italiya savysidayi futbolchi emas.\nSo'kishi imkoni bo'ganda mehir bilan so'kardim........\nKeyingi tema Nesterovga RONALDU VA MAESSI xich qachon gol urolmagani va biza uladan shu taraflama ustunligimiz to'risida yozila


Бу соҳада малакали мутахассислар ҳам йўқ. Кўпчилик атлетлар допинг бўлмаган қандай моддалардан фойдаланиш мумкинлигини билмайди. Спорт ...\nЯна бир спортчимизда допинг аниқланди\nжаҳон чемпионати совриндори Рустам Жангабаевнинг қонидан олинган допинг таҳлили ижобий натижа берганини маълум қилди. Қайд этилишича, ҳамюртимиз ... натижа берганини маълум қилди. Қайд этилишича, ҳамюртимиз антидопинг қоидаларини бузганлиги учун спортдан вақтинча четлатилди. 26 ёшли ...\nНестеровнинг «допинг можароси». Терма жамоа бош шифокори билан суҳбат\nвазият ҳақида батафсил маълумот бериб ўтсангиз. — Авваламбор «допинг» тушунчаси ҳақида оддий мухлисга тушунадиган тарзда тўхталиб ўтсам. ... тушунчаси ҳақида оддий мухлисга тушунадиган тарзда тўхталиб ўтсам. допинг — бу спортчининг ВАДА (жаҳон антидопинг агентлиги) томонидан тақиқланган ...\nсаҳифаларида бу маълумотни оммага ошкор қилиб, Нестеров допинг қабул қилгани туфайли ОФК томонидан четлатилгани ҳақида хабар тарқатди. ...\nИгнатий Нестеров футболдан четлаштирилди\nжамоаси сафида январ ойида Осиё Кубогида иштирок этганида топширган допинг таҳлили ижобий натижа берган. Яқин орада у Малайзияга, ОФК қароргоҳига ...\nРуслан Нуриддинов допинг сабаб мусобақалардан четлатилди\nфедерацияси байроғи остида ўтказиладиган мусобақалардан қонида допинг топилгани сабабли вақтинча четлатилди. Бу ҳақда «ТАСС» хабар бермоқда. Халқаро ... қон таҳлиллари Халқаро олимпия қўмитаси томонидан ўтказилган қайта допинг текшируви давомида ижобий натижа берган. Маълум қилинишича, Лондон—2012 ...\nБошланди! Америкаликлар Россия футболчиларини допинг текширувидан ўтказишга чақирмоқда\nбўйича Жаҳон чемпионатида ҳам допинг можаролари юзага келиши мумкин. Америка антидопинг агентлиги (USADA) раҳбари Тревис Тайгарт Россия терма жамоаси футболчиларини допинг ...\nНасри 4 йилга футболдан четлаштирилади\nклубининг франциялик яримҳимоячиси Самир Насри антидопинг қонунчилигини бузгани туфайли 4 йилга футболдан четлаштирилиши мумкин. Гап шундаки, 30 ёшли футболчи 2016/17 йилги мавсумда, «Севилья» ... мавсумда, «Севилья» таркибида ўйнаб юрган кезларида қонидан антидопинг қоидаларига тўғри келмайдиган модда топилган. Испан антидопинг лабораторияси ...\nЯна бир допинг можароси\nВелопойгачи шу йилнинг 7 сентябр куни «Вуэльта — 2017» мусобақасида допинг текширувидан ўтган эди. Халқаро велопойгачилар уюшмаси ушбу ҳолат ... сальбутамол кўплиги учун дисквалификация қилинган эди. Антидопинг ташкилоти кескин қарорлар чиқармоқдаФото:комерсант Сальбутамол ...\nНорвегия антидопинг агентлиги раҳбари: «Спорт аллақачон издан чиққан»\nантидопинг агентлиги раҳбари Андерс Сульхейм допинг назоратини спорт федерациялари томонидан мустақил амалга оширилишини маълум қилди. У мавжуд антидопинг ... — аллақачон издан чиқиб бўлган. Бизни эса, афсуски халқаро антидопинг ташкилоти ўзига қарам қилиб қўйган. Аслида бундай бўлиши мумкин ...


Баҳрайн Қатарнинг террорчилар билан алоқасига доир далилларга эгалигини айтмоқда\n17:43 / 16.06.2017\nБаҳрайн Қатарнинг террорчилик ташкилотлари айрим раҳбарлари билан "бевосита алоқалар" ўрнатгани ва уларни молиявий томондан қўллаб-қувватлаганига доир далилларга эгадир. Бу ҳақда Баҳрайн подшоҳлигининг Россиядаги элчиси Аҳмад Ас Соатий РИА Новостига берган интервьюсида сўз юритди.\n"Бизда Қатарнинг Лондон ёки Дохадаги айрим ташкилотлар ва гуруҳлар раҳбарлари билан бевосита алоқалар ўрнатгани ҳамда уларни молиявий қўллаб-қувватлаганини исботловчи маълумотлар бор", — деган Ас Соатий.\nУнинг сўзларига кўра, Баҳрайн ҳукумати мамлакат ҳудудида Қатар томонидан қўллаб-қувватланаётган террорчиллик гуруҳларини яхши билади.\n"Қатарнинг турли гуруҳлар билан алоқалари борлиги кўп йиллар аввал фош этилган эди. Бироқ, ҳозирда, бу борадаги сабр косаси тўлди. Биз Қатарнинг ўз сиёсатини давом эттираётганини кўриб, ўз хавфсизлигимизга эътиборсиз бўла олмаймиз", — деб қўшимча қилган элчи.\nЭслатиб ўтамиз, Саудия Арабистони, Баҳрайн, БАА ва Миср 5 июнь куни Қатар билан дипломатик муносабатларни узган, бунга Доханинг террорчилик ташкилотларини қўллаб-қувватлагани ва Яқин Шарқдаги вазиятни беқарорлаштираётганини важ қилган эди. Кейинчалик, Ливиянинг шарқий қисми, Яман, Мавритания, Мальдив ороллари ва Маврикий ҳам Қатар билан дипмуносабатларини узганди.\nҚатар амири ЖЧ-2018 финалига ташриф буюриб, Путин билан учрашади\n18:10 / 07.07.2018\n01:15 / 20.06.2018


Одил Аҳмедовнинг йиллик маоши маълум қилинди\nДобавлено: 09.12.2015, 22:33\nОдил Аҳмедов Россия чемпионатида энг кўп маош оладиган футболчилар рўйхатида 55-ўринни забт этди.\nSports.ru нашри Россия чемпионатида тўп сурадиган футболчилар оладиган маош бўйича навбатдаги йил рейтингини эълон қилди.\nРўйхатнинг илк поғонасидан "Зенит" ҳужумчиси Хал ўрин олди. Унинг маоши 7 миллион еврога тенг. Александр Кокорин ва Эсекиэль Гарай эса 5 миллион евро маош билан иккинчи ўринни қўлга киритган. Учинчи ўрин йилига 4,5 миллион евро маош оладиган Хави Гарсияга насиб қилган.\nЎзбекистон терма жамоаси сардори, "Краснодар" ярим ҳимоячиси Одил Аҳмедов йиллик 1,7 миллион евро маош билан рўйхатнинг 55-поғонасини банд этди. Унинг йиллик маоши 1,7 миллион еврога тенг, деб ёзади uff.uz нашри.